open-index/open-wikipedia-markdown huggingface dataset:
দিশপুৰ মহাবিদ্যালয়

**দিশপুৰ মহাবিদ্যালয়** গুৱাহাটীৰ গণেশগুৰিত অৱস্থিত এক মহাবিদ্যালয় ৷ এইখন মহাবিদ্যালয় গুৱাহাটী বিশ্ববিদ্যালয়ৰ অন্তৰ্ভূক্ত ৷

## স্থাপন
দিশপুৰ মহাবিদ্যালয়ৰ ১৯৭৮ চনৰ ২৮ আগষ্টত নৈশ পাঠদান কাৰ্যসূচীৰে শুভাৰম্ভ ঘটে ৷ ১৯৯২-৯৩ চনত প্ৰথমবাৰৰ বাবে মহাবিদ্যালয়ৰ বাৰ্ষিক পত্ৰিকা "অৰুণ" উন্মোচন হয় ৷ ২০০২-০৩ চনত কম্পিউটাৰ কেন্দ্ৰ উদ্বোধন কৰা হয় ৷ মূখ্যবাণী : " সম্পূৰ্ণ বিকাশৰ স্থান " ৷

## পাঠ্যক্ৰম আৰু বিভাগ
* অসমীয়া বিভাগ
* ইংৰাজী বিভাগ
* দৰ্শন বিভাগ
* বুৰঞ্জী বিভাগ
* ৰাজনীতি বিজ্ঞান বিভাগ
* অৰ্থনীতি বিভাগ
* শিক্ষা বিভাগ
* গাণনিক বিভাগ
* ব্যৱস্থাপনা বিভাগ
* মুদ্ৰা বিভাগ
* গণিত বিভাগ
* কম্পিউটাৰ বিভাগ
* বি.বি.এ. বিভাগ

## পাঠদানৰ সময়
দৈনিক পুৱা ৯ বজাৰ পৰা আবেলি ৪ বজালৈ ৷

## প্ৰাচীৰ পত্ৰিকাসমূহ
* প্ৰজ্ঞান
* আলোচনী বিভাগ

## তথ্য সংগ্ৰহ

## বাহ্যিক সংযোগ

শ্ৰেণী:অসমৰ মহাবিদ্যালয়সমূহ
মহাদেৱ দেশাই

**মহাদেৱ দেশাই** (১ জানুৱাৰী ১৮৯২ – ১৫ আগষ্ট ১৯৪২) ভাৰতৰ স্বাধীনতা আন্দোলনৰ কাৰ্যকৰ্তা তথা ৰাষ্ট্ৰবাদী লেখক আছিল। তেওঁৰ প্ৰসিদ্ধি এইকাৰণেই বেছি যে তেওঁ বহু সময়লৈ (প্ৰায় ২৫ বছৰ) জাতিৰ পিতা মহাত্মা গান্ধীৰ ব্যক্তিগত সচিব আছিল।

## জীৱন পৰিচয়
১৮৯২ চনৰ ১ জানুৱাৰীত চুৰাটৰ সৰস নামৰ এখন সৰু গাঁৱত মহাদেৱ দেশাইৰ জন্ম হৈছিল। ১৯১৭ চনৰ ৩ নৱেম্বৰত গোধৰা নামে ঠাইত মহাত্মা গান্ধীৰ সৈতে তেওঁৰ প্ৰথম সাক্ষাত্ হৈছিল। ইয়াৰ পৰাই মহাদেৱ দেশাই বাপু আৰু তেওঁৰ আন্দোলনৰ সৈতে জড়িত হৈ পৰে আৰু জীৱন পৰ্যন্ত ৰাষ্ট্ৰসেৱা কৰি ১৯৪২ চনৰ ১৫ আগষ্টত *আগা খান পেলেচ*ত নশ্বৰ দেহ ত্যাগ কৰে। মহাদেৱ দেশাইয়ে বাপুৰ ব্যক্তিগত সচিব হিচাবে কাম কৰি নিজৰ ডায়েৰীত ভাৰতৰ স্বাধীনতা আন্দোলনৰ যি জীৱন্ত বৰ্ণন কৰিছে, সেইয়া অদ্ভুত। তেওঁ ভাৰতৰ স্বাধীনতা আন্দোলনৰ গুৰুত্বপূৰ্ণ সৈনিক আছিল। *হসীদে এদীব*ৰ 'ইনচাইড ইণ্ডিয়া' নামৰ কিতাপখনৰ 'ৰঘুবৰ তুমকো মেৰী লাজ' নামৰ চতুৰ্থ অধ্যায়ত মহাদেৱ দেশাইৰ সুন্দৰ বৰ্ণন পোৱা যায়। বাপুৰ সৈতে ভাৰত ভ্ৰমণ তথা জেল যাত্ৰাৰ উপৰিও গ্ৰেট ব্ৰিটেইনৰ মহাৰজাৰ নিমন্ত্ৰণত মহাত্মা গান্ধীৰ সৈতে মহাদেৱ দেশাইয়ে বাকিংঘম পেলেচ, ইংলেণ্ডলৈও যায়। মহাত্মা গান্ধীয়ে তেওঁক নিজপুত্ৰ মানিছিল।

## সেৱাগ্ৰাম
মহাদেৱ দেশাইয়ে সেৱাগ্ৰামত বাস কৰিছিল।

## সাংবাদিকতা আৰু লিখন কাৰ্য
### দ্যা ইণ্ডিপেণ্ডেণ্ট
১৯২১ চনত মহাদেৱ দেশাইয়ে এলাহাবাদৰ পৰা প্ৰকাশিত দ্যা ইণ্ডিপেণ্ডেণ্ট নামৰ বাতৰিকাকতখনৰ সৈতে জড়িত হয়। মতিলাল আৰু জৱাহৰলাল নেহৰু জেললৈ যাৱলগীয়া হোৱাত মহাদেৱ দেশাইয়ে এই কাকতখনৰ সম্পাদক হিচাপে কাৰ্যভাৰ গ্ৰহণ কৰে। মহাদেৱ দেশাই গ্ৰেপ্তাৰ হোৱাৰ পাছত মহাত্মা গান্ধীৰ পুত্ৰ দেৱদাস গান্ধীয়ে এই কাকতখন প্ৰকাশ কৰিবলৈ লয় আৰু দেশাইৰ পত্নী দুৰ্গাবেনে সক্ৰিয় সংযোগ দিয়ে।
100px|thumb|হৰিজন পত্ৰ
মহাদেৱ দেশাই **হৰিজন** নামৰ আন এখন বাতৰিকাকতৰো সম্পাদক আছিল আৰু ১৯২৪ চনত নৱজীৱনৰ সম্পাদক আছিল।

### লিখন কাৰ্য
* খান আব্দুল গফ্ফৰ খানৰ ওপৰত কিতাপ ৰচনা
* নৱজীৱনৰ বাবে ডায়েৰী লিখন
* লৰ্ড মাৰ্লীৰ ৰচনাৰাজি গুজৰাটী ভাষালৈ অনুবাদ
* ২০টা খণ্ডত ৰচিত মহাদেৱ দেশাইৰ ডায়েৰী
* গুজৰাটী ভাষাত লিখা মহাত্মা গান্ধীৰ আত্মকথা ইংৰাজীলৈ অনুবাদ
* জৱাহৰলাল নেহৰু ৰ আত্মকথা গুজৰাটীলৈ অনুবাদ

## মৃত্যু
১৯৪২ চনৰ ৮ আগষ্টত মুম্বাইৰ গোৱালিয়ৰ টেকৰ পথাৰত নিজৰ ঐতিহাসিক ভাষণত মহাত্মা গান্ধীয়ে "ভাৰত এৰা - কৰা নহলে মৰা" শ্লোগান দিছিল। ৯ আগষ্টত পুৱাই মহাত্মা গান্ধী, সৰোজিনী নাইডু আৰু মহাদেৱ দেশাইক ইংৰাজে গ্ৰেপ্তাৰ কৰি আগা খান পেলেচত বন্দী কৰি থয়। অৱশেষত ১৫ আগষ্টত মহাদেৱ দেশাইৰ এই কাৰাগাৰতেই মৃত্যু হয়।

## মহাদেৱ দেশাইৰ সমাধি
[thumb|আগা খান পেলেচত [কস্তুৰবা গান্ধী|কস্তুৰবা আৰু মহাদেৱ দেশাইৰ সমাধি]]
মহাদেৱ দেশাইৰ মৃত্যুৰ পাছত মহাত্মা গান্ধীৰ ইচ্ছানুসৰি আগা খান পেলেচত তেওঁৰ সমাধি নিৰ্মাণ কৰা হয়। এই সমাধিত ওম আৰু ক্ৰছ চিহ্ন অংকন কৰা হৈছে। মহাদেৱ দেশাইৰ মৃত্যুৰ এবছৰ পাছত মহাত্মা গান্ধীৰ পত্নী কস্তুৰবা গান্ধীৰ স্বৰ্গবাস হয় আৰু কস্তুৰবা গান্ধীৰ সমাধিয়ো মহাদেৱ দেশাইৰ সমাধিৰ কাষতেই নিৰ্মাণ কৰা হয়।

## বাহ্যিক সংযোগ

শ্ৰেণী:ভাৰতৰ ব্যক্তি
শ্ৰেণী:মৃত ব্যক্তি
শ্ৰেণী:ভাৰতৰ স্বাধীনতা সংগ্ৰামী
স্বৰাজ ভৱন, এলাহাবাদ

right|thumb|স্বৰাজ ভৱন
**স্বৰাজ ভৱন** হ'ল এলাহাবাদত অৱস্থিত এটা ঐতিহাসিক ভৱন তথা সংগ্ৰহালয়। ইয়াৰ প্ৰকৃত নাম *আনন্দ ভৱন* আছিল। জৱাহৰলাল নেহৰুৰ পিতৃ মতিলাল নেহৰুৱে এই ঐতিহাসিক ভৱন নিৰ্মাণ কৰিছিল।

১৯৩০ চনত মতিলাল নেহৰুৱে এই ভৱনটো দেশৰ নামত সমৰ্পণ কৰি দিছিল। পাছলৈ ইয়াত কংগ্ৰেছ দলৰ মুখ্য কাৰ্যালয় বনোৱা হয়। ভাৰতৰ প্ৰথম মহিলা প্ৰধানমন্ত্ৰী ইন্দিৰা গান্ধীৰ জন্ম এই ভৱনতেই হৈছিল। বৰ্তমান এই ভৱনটোক এটা সংগ্ৰাহলয়ৰ ৰূপ দিয়া হৈছে।

## পৰিচয়
১৮৯৯ চনত মতিলাল নেহৰুৱে *চাৰ্চ লেন* নামৰ প্ৰতিৱেশী অঞ্চলত অৱস্থিত এটা ভৱন ক্ৰয় কৰে। যেতিয়া এই ভৱনলৈ নেহৰু পৰিয়াল থাকিবলৈ আহে তেতিয়া ইয়াৰ নাম **আনন্দ ভৱন** ৰখা হৈছিল। পাছলৈ ভৱনটো ভাৰতীয় জাতীয় কংগ্ৰেছক অৰ্পণ কৰা হয়। ১৯৩১ চনত মতিলাল নেহৰুৰ পুত্ৰ জৱাহৰলাল নেহৰুৱে এটা ন্যাস বনাই স্বৰাজ ভৱনক ভাৰতীয় জনতাৰ জ্ঞানৰ বিকাশ, স্বাস্থ্য তথা সামাজিক আৰ্থিক উত্থানৰ বাবে সমৰ্পণ কৰি দিয়ে। এই ভৱনৰ একাংশত এখন হাস্পতাল আছে যি বৰ্তমান কমলা নেহৰুৰ নামেৰে পৰিচিত। ১৯৪৮ চনৰ পৰা ১৯৭৪ চনলৈ এই ভৱনৰ ব্যৱহাৰ কেৱল শিশুৰ শৈক্ষিক কাৰ্যক্ষম বিকাশৰ বাবে কৰা হৈছিল আৰু ইয়াতেই এটি শিশু ভৱনৰ স্থাপনা কৰা হৈছিল। শিষু ভৱনটোত সংগীত, বিজ্ঞান, খেল আদি বিষয়ৰ ওপৰত শিশুসকলক শিকোৱা হৈছিল।
স্বৰাজ ভৱন এটি বিশাল ভৱন আৰু ভাৰতীয় স্বাধীনতা আন্দোলনৰ সময়ৰ এটা সম্পদ। এই ভৱনতেই পণ্ডিত জৱাহৰলাল নেহৰুৱে নিজৰ বাল্যকাল কটাইছিল। ইয়াৰ পৰাই তেওঁ ৰাজনীতিৰ প্ৰাৰম্ভিক শিক্ষা গ্ৰহণ কৰি পাছলৈ ভাৰতীয় স্বাধীনতা আ্দোলনত অংশগ্ৰহণ কৰিছিল।
মহাত্মা গান্ধী যেতিয়াই এলাহাবাদলৈ আহিছিল তেওঁ এই ভৱনতেই বাস কৰিছিল। আজিও এই স্থানত গান্ধীৰ অনেক বস্তু ৰখা হৈছে।
১৯৪২ চনত ইন্দিৰা গান্ধীৰ বিবাহ এই ভৱনতেই হৈছিল আৰু ১৯৩৮ চনত জৱাহৰলাল নেহৰুৰ মাতৃ স্বৰূপ ৰাণীৰ মৃত্যুও এই স্থানতেই হৈছিল। ১৯৭০ চনত ইন্দিৰা গান্ধীয়ে এই ভৱনটো দেশক সমৰ্পণ কৰি দিয়ে আৰু পাছলৈ ইয়াক সংগ্ৰহালয়ৰ ৰূপ দিয়া হয়। পুৱা ৯ বজাৰ পৰা গধূলি ৫ বজালৈ স্বৰাজ ভৱন খোলা থাকে। সোমবাৰে সাপ্তাহিক অৱকাশ থাকে।

## বাহ্যিক লিংক
* Anand Bhawan 
* "The Mystery Mansion" by David Lelyveld

শ্ৰেণী:ভাৰতৰ পৰ্যটনস্থলী
শ্ৰেণী:স্থাপত্য
শ্ৰেণী:উত্তৰ প্ৰদেশৰ সংগ্ৰহালয়
শ্ৰেণী:ভাৰতভিত্তিক সাংস্কৃতিক সংগঠন
প্ৰধান মন্ত্ৰী উজ্জ্বলা যোজনা

**প্ৰধানমন্ত্ৰী উজ্জ্বলা যোজনা** হ'ল ভাৰতৰ দুখীয়া পৰিয়ালৰ মহিলাসমূহৰ মুখত হাঁহি অনাৰ উদ্দেশ্যে কেন্দ্ৰীয় চৰকাৰৰ দ্বাৰা ২০১৬ চনৰ ১ মে'ত আৰম্ভ কৰা এটা যোজনা। এই যোজনাৰ অধীনত দুখীয়া মহিলাবোৰক বিনামুলীয়াকৈ এল.পি.জি. সংযোগ যোগান ধৰা হয়।

এই যোজনাৰ মুখ্য উদ্দেশ্য হ'ল গ্ৰামাঞ্চলত খাদ্য বনাবৰ বাবে ব্যৱহৃত জীৱাশ্ম ইন্ধনৰ ঠাইত এল.পি.জি.ৰ ব্যৱহাৰক অধিক গুৰুত্ব দিয়া। তাৰোপৰি মহিলাৰ সশক্তিকৰণক অধিক গুৰুত্ব দিয়াৰ লগতে তেওঁলোকৰ স্বাস্থ্যৰ সুৰক্ষাও এই যোজনাৰ আন এটি উদ্দেশ্য। এই যোজনাৰ বাবে মন্ত্ৰীমণ্ডলে ৮,০০০ কৌটি টকাৰ বাজেট নিৰ্মাণ কৰিছে।

## বাহ্যিক সংযোগ
* प्रधान मंत्री उज्ज्वला योजना
* गरीबों को अब मुफ्त गैस, पीएम ने किया उज्‍ज्‍वला योजना का आगाज (দৈনিক জাগৰণ)

শ্ৰেণী:ভাৰতৰ চৰকাৰী যোজনা আৰু নীতি
আইজাক নিউটনৰ নামেৰে নামকৰণ কৰা বস্তুসমূহৰ তালিকা

এইখন ছাৰ আইজাক নিউটনৰ নামেৰে নামাকৰণ কৰা বস্তুসমূহৰ এখন তালিকা।

## গণিতশাস্ত্ৰ
* গাউচ-নিউটন এলগ'ৰিথম (Gauss–Newton algorithm)
* নিউটন-ক'টছ্ সূত্ৰ (Newton–Cotes formulas)
* নিউটন-অ'কাউনক'ভ দেহ(Newton–Okounkov body)
* নিউটন-পেপিজ সমস্যা (Newton–Pepys problem)
* নিউটন ভগ্ন (Newton fractal) 
* নিউটনৰ অভিন্নতা (Newton's identities)
* নিউটনৰ অসমতা (Newton's inequalities)
* নিউটন-ৰাফচন (Newton–Raphson)
* অপ্তিমাইজেছনত নিউটনৰ পদ্ধতি (Newton's method in optimization)
* নিউটনৰ সাংকেতিক চিহ্ন (Newton's notation) 
* নিউটন সংখ্যা (গণিত) (Newton number (mathematics))  
* নিউটন বহুভূজ (Newton polygon)
* নিউটন বহুপদ (Newton polynomial)
* নিউটন শ্ৰেণী (সসীম পাৰ্থক্য) (Newton series (finite differences)) 
* ডিম্বাকৃতি সম্পৰ্কে নিউটনৰ উপপাদ্য (Newton's theorem about ovals)
* খণ্ডিত নিউটন পদ্ধতি (Truncated Newton method)

## পদাৰ্থ বিজ্ঞান
* নিউটনৰ বাকেট (Newton's bucket)
* নিউটনৰ কেননবল (Newton's cannonball)
* নিউটনৰ ধ্ৰুৱক (Newton's constant)
* নিউটনৰ দোলনা (Newton's cradle)
* নিউটন ডিস্ক (Newton disc)
* নিউটন-কাৰ্টান সূত্ৰ (Newton–Cartan theory)
* নিউটন-ইউলাৰ সমীকৰণ (Newton–Euler equations)
* নিউটনৰ শীতলীকৰণ সূত্ৰ (Newton's law of cooling)
* নিউটনৰ গতিবিষয়ক সূত্ৰ (Newton's laws of motion)
* নিউটনৰ বিশ্বজনীন মহাকৰ্ষণ সূত্ৰ (Newton's law of universal gravitation)
* নিউটনৰ ধাতু (Newton's metal)
* নিউটন সংখ্যা (পদাৰ্থ বিজ্ঞান) (Newton number (Physics)) 
* নিউটনৰ প্ৰতিফলক (Newton's reflector)
* নিউটনৰ বৃত্ত (Newton's rings)
* নিউটনৰ ঘূৰ্ণীয় গোলকৰ যুক্তি (Newton's rotating sphere argument)
* নিউটন স্কেল (Newton scale)
* নিউটনৰ গোলক উপপাদ্য (Newton's sphere theorem)
* নিউটন টেলিস্ক'প (Newton telescope)
* ঘূৰ্ণীয় কক্ষপথৰ নিউটনৰ সূত্ৰ (Newton's theorem of revolving orbits)
* স্ক্ৰ'ডিঞ্জাৰ-নিউটন সমীকৰণ (Schrödinger–Newton equations)
* নিউটন (একক) (Newton (unit))

## নিউটনীয়
* নিউটনিয়ানিজম (Newtonianism)
* নিউটনীয় ব্ৰহ্মাণ্ডতত্ত্ব (Newtonian cosmology)
* নিউটনীয় গতিবিজ্ঞান (Newtonian dynamics)
* নিউটনীয় তৰল (Newtonian fluid)
** অ-নিউটনীয় তৰল (Non-Newtonian fluids)
* নিউটনীয় বলবিজ্ঞান (Newtonian mechanics)
* নিউটনীয় টেলিস্ক'প (Newtonian telescope)
* প'ষ্ট-নিউটনীয় প্ৰসাৰণ (Post-Newtonian expansion)
* প'ষ্ট-নিউটনীয় ফৰ্মেলিজম (Post-Newtonian formalism)

## অন্যান্য
* আইজাক নিউটন ইনষ্টিটিউট (Issac Newton Institute)
* আইজাক নিউটন টেলিস্ক'প (Isaac Newton Telescope)
* নিউটন (ব্লেক) (Newton (Blake)), উইলিয়াম ব্লেকৰ দ্বাৰা অংকিত নিউটনৰ চিত্ৰ
* নিউটন উপনগৰ (Newton Township), অ'হিও, আমেৰিকা
* নিউটন (প্লেটফৰ্ম) (Newton (Platform)), ১৯৯০ চনত Apple Incৰ দ্বাৰা বিকশিত এটা ব্যক্তিগত ডিজিটেল সহায়ক
* ছাৰ আইজাক নিউটন ছিক্সথ্ ফ'ৰ্ম (Sir Isaac Newton Sixth Form), এখন বিষাৰদ গণিত আৰু বিজ্ঞান বিদ্যালয়

## লগতে চাওক
* আইজাক নিউটন

শ্ৰেণী:তালিকাসমূহ
কুনাল গাঞ্জাৱালা

**কুনাল গাঞ্জাৱালা** (, ) (জন্ম: ১৪ এপ্ৰিল, ১৯৭২) হৈছে এজন ভাৰতীয় নৱাগত নেপথ্য গায়ক কাম কৰি আছে। তেওঁ হিন্দী, কান্নাড়া, তামিল, তেলেগু, মাৰাঠী, বঙালী, অসমীয়া, ওড়িয়া, মালয়ালম, পঞ্জাবী আৰু উৰ্দু আদি ভাৰতৰ বিভিন্ন ভাষাৰ গানত কণ্ঠদান কৰিছে।

## কেৰিয়াৰ
তদবধি গাঞ্জাৱালা পদ্ধতি উদ্ভাৱন কৰে যিটো সেই সময়ৰ আন প্ৰধান দুই দশকৰো অধিককাল জোৰা কেৰিয়াৰত অনু মালিক, আনন্দ-মিলিন্দ, নাদিম-শ্ৰাবণ, প্ৰীতম, হিমেশ ৰেশমিয়া, ইছমাইল দৰবাৰ, শংকৰ-এহছান-লয়, আনন্দ ৰাজ আনন্দ, ৰাজেশ ৰোশান, বিজু শাহ, আদেশ শ্ৰীবাস্তৱ, ৰুপ কুমাৰ ৰাঠোড়, ডাবো মালিক, আৰু সঞ্জীৱ-দৰ্শনত কৈ সম্পূৰ্ণ বেলেগ আছিল। কুনাল সম্প্ৰতি জন্যৰ গেয়েছিলেন সঞ্জয় লীলা বানসালিৰ সাৱাৰিয়া। মাচাল্লাহ আৰু পাৰী বেছ কিছু তেওঁ খ্যাতি লাভ কৰে।

তেওঁ মূলতঃ হিন্দী আৰু কান্নাড়া, তাৰোপৰি তেওঁ তামিল, মাৰাঠী, ওড়িয়া, বঙালী, মালয়ালম, পঞ্জাবী, তেলেগু, অসমীয়া আৰু উৰ্দু ভাষা।

তাৰ গান গাইছিল "ৱহ মাই লাভ" এটা বঙালী চলচ্চিত্ৰ অমানুষ জিৎ গাংগুলী আৰু "চ'ন্না ভে ঘৰ আজা" ক্ষেত্ৰতো একে অ্যালবাম হোৱাৰ পাছত পঞ্জাবী চ'ন্না ভে একক এলবাম ডি জে অনিত আৰু সংগীত পৰিচালক শান্তখ সিং নিৰ্মাণ কৰে।

## তথ্য সংগ্ৰহ

## বাহ্যিক সংযোগ
* 

শ্ৰেণী:সংক্ষিপ্ত জীৱনী
শ্ৰেণী:ভাৰতৰ ব্যক্তি
শ্ৰেণী:জীৱিত ব্যক্তি
শ্ৰেণী:ভাৰতীয় কণ্ঠশিল্পী
শ্ৰেণী:ফিল্মফেয়াৰ বঁটা বিজয়ী
২০১৭ বৰ্ষৰ অসমীয়া চলচ্চিত্ৰৰ তালিকা

## মুক্তিৰ সময়সূচী অনুযায়ী

### জানুৱাৰী - মাৰ্চ

### এপ্ৰিল - জুন

### জুলাই - ছেপ্তেম্বৰ

### অক্টোবৰ - ডিচেম্বৰ

## অনিৰ্ধাৰিত

## তথ্য সংগ্ৰহ

*
এ. আৰ. ৰহমানে লাভ কৰা তথা মনোনয়নপ্ৰাপ্ত পুৰস্কাৰসমূহৰ তালিকা

## সন্মানীয় বঁটা
### চৰকাৰী

### সন্মানীয় ডক্টৰেট

### অন্যান্য সন্মানীয় বঁটা

* ১৯৯৪ – সংস্কৃতি বঁটা
* ১৯৯৫ – বোম্মাই নাগী ৰেড্ডী বঁটা
* ১৯৯৫ – ম'ৰিটিয়াছ ৰাষ্ট্ৰীয় বঁটা
* ১৯৯৫ – মালায়ছিয়ান বঁটা
* ১৯৯৫ – ৰাজীৱ গান্ধী বঁটা
* ১৯৯৬ – 'গণ কলাধৰ'
* ২০০১ – আল-আমীন এডুকেচন ছ'চাইটি কমিউনিটি বঁটা
* ২০০২ – আমিৰ খুছৰো সংগীত নৱাজ বঁটা
*২০০৫ – মহাবীৰ-মহাত্মা বঁটা
*২০০৬ – ষ্টানফ'ৰ্ড বিশ্ববিদ্যালয়ৰ পৰা প্ৰদান কৰা সন্মানীয় বঁটা
* ২০০৬ – সনাতন সংগীত পুৰস্কাৰ
* ২০০৬ – স্বৰ্ণলতা যেশুদাস বঁটা
* ২০০৭ – লিমকা বুক অৱ ৰেকৰ্ডছ ইণ্ডিয়ান অৱ দ্যা ইয়েৰ
* ২০০৮ – CNN-IBN গ্লোবেল ইণ্ডিয়ান অৱ দ্যা ইয়েৰ
* ২০০৮ – NDTV ইণ্ডিয়ান অৱ দ্যা ইয়েৰ
* ২০০৮ – ৰ'টাৰী ক্লাৱ অৱ মাড্ৰাছ (জীৱনজোৰা কৃতিত্ব বঁটা)
* ২০০৯ – CNN-IBN এণ্টাৰটেইনাৰ অৱ দ্যা ইয়েৰ
* ২০০৯ – CNN-IBN ইণ্ডিয়ান অৱ দ্যা ইয়েৰ
* ২০০৯ – NDTV গ্লোবেল ইণ্ডিয়ান এণ্টাৰটেইনাৰ বঁটা
* ২০০৯ – UK এছিয়ান সংগীত বঁটা
* ২০০৯ – *বিশ্বৰ আটাইতকৈ প্ৰভাৱশালী ব্যক্তিবোৰৰ তালিকা*ত *টাইম* আলোচনীৰ দ্বাৰা নাম সংযোজন
* ২০১০ – দশম বাৰ্ষিক মহিন্দ্ৰা ইণ্ডো-আমেৰিকান কলা পৰিষদ চলচ্চিত্ৰ মহোত্সৱ
**বিশেষ কৃতিত্ব বঁটা
* ২০১০ – ব্ৰিটিছ এছিয়ান বঁটা
*২০১০ – ইন্দিৰা গান্ধী বঁটা
* ২০১০ – FICCI গ্লোবেল আইকন
*২০১০ – "ক্ৰিষ্টেল বঁটা"
**জীৱনজোৰা কৃতিত্ব বঁটা
*২০১১ – GQ লেজেণ্ড অৱ দ্যা ইয়েৰ
*২০১১ – অষ্টম ডুবাই আন্তজাৰ্তিক চলচ্চিত্ৰ মহোত্সৱত জীৱনজোৰা কৃতিত্ব বঁটা

*২০১২ – ভাকলিপ আইকনচ অৱ দ্যা ইয়েৰ ২০১২

## চলচ্চিত্ৰ বঁটা তথা মনোনয়নসমূহ
### একাডেমী বঁটা

### বাফটা বঁটা

### গ'ল্ডেন গ্ল'ব বঁটা

### গ্ৰেমী বঁটা

### ৰাষ্ট্ৰীয় চলচ্চিত্ৰ বঁটা

### তামিলনাডু ৰাজ্য চলচ্চিত্ৰ বঁটা

### ফিল্মফেয়াৰ বঁটা
#### ছাউণ্ডট্ৰেক

#### আবহ সংগীত

#### বিশেষ বঁটা

### ফিল্মফেয়াৰ বঁটা দক্ষিণ

#### তামিল

#### তেলেগু

### আইফা (IIFA) বঁটা

#### ছাউণ্ড ট্ৰেক

#### আবহ সংগীত

#### বিশেষ বঁটা

## লগতে চাওক
* এ. আৰ. ৰহমান

## তথ্য সংগ্ৰহ

## বাহ্যিক সংযোগ
*এ. আ. ৰহমানৰ আনুষ্ঠানিক ৱেবচাইট
*

শ্ৰেণী:তালিকাসমূহ
জল্লিকট্টু

**জল্লিকট্টু** বা **চল্লিকট্টু** (; ) তামিলসকলৰ প্ৰাচীন পৰম্পৰাগত ক্ৰীড়া, য’ত এটি ষাঁড় গৰুক তাৰ শিঙত ধৰি পৰাস্ত কৰিব লাগে। এই খেল তামিলনাডুৰ এক প্ৰাচীন উৎসৱ পোঙ্গল উৎসৱ উপলক্ষে আয়োজন কৰা হয়। জল্লিকট্টু শব্দটো আহিছে **চল্লি** (মুদ্ৰা) আৰু **কট্টু** (উপহাৰ)ৰ পৰা। ই এবিধ প্ৰাচীন খেল যি আজি প্ৰচলিত। জল্লিকট্টু খেলত যিবিলাক ষাঁড়গৰু ব্যৱহাৰ কৰা হয় সেইবিলাক ষাঁড়গৰুক সৰুৰে পৰাই বিশেষভাবে লালন-পালন কৰা হয়। এই খেলক তামিলনাডুৰ গৌৰৱ তথা সংস্কৃতিৰ প্ৰতীক বুলি কোৱা হয়। এই খেল ২০০০ বছৰ পুৰণি খেল যিটো তামিল সংস্কৃতিৰ সৈতে জড়িত। অসমতো এনেধৰণৰেই এক ক্ৰীড়া ম'হ যুঁজ প্ৰচলিত।

## নিষেধাজ্ঞা আৰু বিবাদ
২০১০ চনৰ পৰা ২০১৪ চনলৈকে এই খেলত ১,১০০জন আহত আৰু ১৭ জনৰ মৃত্যু হৈছিল। বিগত দশকত দুশৰো অধিক মানুহে এই খেলত অংশগ্ৰহণ কৰি মৃত্যুবৰণ কৰিছিলে। ২০০৪ চনৰ পৰা পশু সুৰক্ষা সংস্থা পেটাই জল্লিকট্টু খেলত জীৱজন্তুৰ ওপৰত অত্যাচাৰ দৰ্শাই বিৰোধ প্ৰদৰ্শন কৰি আছিলে। আৰু পিছলৈ পেটাই এই বিষয়টো ছুপ্ৰিম কোৰ্টলৈ লৈ যায়। আদালতে ২০১৪ চনত এই খেলৰ ওপৰত নিষেধাজ্ঞা আৰোপ কৰাৰ নিৰ্ণয় শুনায়।
২০১৪ চনত জল্লিকট্টুৰ বিৰোধিতা কৰি বহু পশু কাৰ্য্যকৰ্তাই ইয়াৰ ওপৰত প্ৰতিবন্ধকতা লগাবলৈ ছুপ্ৰিম কোৰ্টৰ দ্বাৰস্থ হৈছিল। পশু ক্ৰুৰতা নিবাৰণ আইন-১৯৬০ক এই খেলে বিৰুদ্ধাচৰণ কৰাৰ বাবে ছুপ্ৰিমকোৰ্টে এক মামলাত জল্লিকট্টুক নিষিদ্ধ কৰিবলৈ ৰায়দান কৰিছিল। ২০১৬ চনৰ ৭ জানুৱাৰী তাৰিখে কেন্দ্ৰ চৰকাৰে এই খেলত ষাঁড়গৰু ব্যৱহাৰক লৈ সেউজ সঙ্কেত দি অধিসূচনা জাৰি কৰিছিল। পৰম্পৰা অনুসৰি জল্লিকট্টু খেলত ষাঁড়গৰু ব্যৱহাৰ কৰিব পাৰিব বুলি চৰকাৰে মতামত দিছিল। ইয়াকেলৈ কোৰ্টে চৰকাৰৰ পৰা উত্তৰ বিচৰাৰ লগতে ২০১৪ চনত সৰ্বোচ্চ ন্যায়ালয়ে জল্লিকট্টুৰ ওপৰত লগোৱা প্ৰতিবন্ধকতাক উলঙ্ঘন কৰা নাযাব বুলি কৈছিল।
২০১৭ চনৰ ১৪ জানুৱাৰী তাৰিখে জল্লিকট্টুৰ ওপৰত থকা নিষেধাজ্ঞা উঠাই এই খেল প্ৰদৰ্শন কৰিবলৈ চেন্নাইৰ মাৰিনা বিচত সপক্ষবাদী বিক্ষোভকাৰীসকলে একত্ৰিতহৈ মানৱ শৃঙ্খল গঠন কৰিছিল। ইয়াত বিভিন্ন দলৰ নেতাৰ লগতে তামিল ছবিৰ বহু অভিনেতাও যোগদান কৰিছিল। ইহঁতে কেন্দ্ৰ চৰকাৰ আৰু পিপুল ফৰ দি এথিকাল ট্ৰিটমেণ্ট অফ আনিমলস (পেটা) সংগঠনৰ বিৰোধিতা কৰি শ্ল'গান দিছিল।

## চিত্ৰ বিথিকা

File:PLAYERS AND BULL-.jpg|জল্লিকট্টু
Image:A bull being tamed in Jallikattu held in palamedu.jpg|মাদুৰাইত জল্লিকট্টু খেল

### লগতে চাওক
*ম'হ যুঁজ

## তথ্য সংগ্ৰহ

## বাহ্যিক সংযোগ
* 

শ্ৰেণী:ভাৰতৰ উৎসৱসমূহ
শ্ৰেণী:পৰম্পৰাগত ক্ৰীড়া
অণুগল্প

**অণুগল্প**  হৈছে অতি সংক্ষিপ্তভাৱে বৰ্ণনা কৰা সাহিত্য কৰ্ম। সাধাৰণতে ই মূল ঘটনা বা কাহিনীৰ লগত অংগাংগীভাৱে জড়িত হৈ থাকে, কিন্তু কেতিয়াবা ই মূলৰপৰা শিথিল হৈ আঁতৰি যোৱাও দেখা যায়। অনুকাহিনী স্বয়ংসম্পূৰ্ণ কাহিনী নহয়; ই কাহিনীৰ মাজৰে কাহিনী। উদাহৰণস্বৰূপে শ্বেক্ছপীয়েৰৰ ‘The Merchant of Venice’ নাটকৰ আঙুঠি সলোৱা কাহিনীটো (the ring episode) এটা অনুকাহিনী। কেইটামান উল্লেখযোগ্য অণুগল্প হৈছে: ছিক্স-ৱৰ্ড ষ্ট'ৰি, ১৪০-কেৰেক্টাৰছ্ ষ্ট'ৰিজ, যিবোৰক টুইটাৰেচাৰ বুলিও জনা যায়, দ্যা ড্ৰিব্বল (৫০টা শব্দ), দ্যা ড্ৰাব্বল (১০০ শব্দ), আৰু ছাডেন ফিক্সন (৭৫০ শব্দ)। কিছুমানৰ মতে অণুগল্পৰ এক অনন্য সাহিত্যিক বৈশিষ্ট্য আছে, যেনে- কোনো ইংগিত অথবা বিস্তৃত কাহিনীৰ কম শব্দেৰে প্ৰকাশ কৰাৰ সক্ষমতা। ইংৰাজী ভাষাতো অণুগল্পক Flash Fiction বোলাৰ উপৰি আন আন বিভিন্ন নামেৰে জনা যায়; যেনে, Micro Fiction, Five Minute of Short Story, Short Short Story আদি। হিন্দী ভাষাত অনুগল্পক “লঘুকথা’’ বোলা হয়। অসমীয়াত বহুতে ’কণ কথা’ বোলাৰ প্ৰয়াস কৰিছে যদিও অণুগল্প নামটোৱেই জনপ্ৰিয়। ’অণু’ শব্দৰ অৰ্থ ক্ষুদ্ৰ। ক্ষুদ্ৰ হ’লেও ইয়াৰ স্বাধীন অস্তিত্ব আছে। সাম্প্ৰতিক কালত অণুগল্পৰ জনপ্ৰিয়তালৈ চাই গ্ৰেট ব্ৰিটেইনৰ সাহিত্য জগতত Flash Fiction Day পালন কৰা হয়। নিউজিলেণ্ডতো ’জাতীয় অণুগল্প দিৱস’ পালন কৰা হয়। Henry Lawsonএ অণুগল্পৰ সংজ্ঞা দি কৈছে, *A sketch story or sketch, is a piece of writing that is generally shorter than a short story, and contains very little, if any, plot*.

অণু সাহিত্যত নিদৰ্শন প্ৰাচীন কালৰ সাহিত্যত পোৱা যায়, যেনে পশ্চিমৰ ঈছপৰ সাধু আৰু ভাৰতৰ পঞ্চতন্ত্ৰৰ সাধু আৰু জাতকৰ সাধু। আধুনিক যুগত চাদি, এণ্টন চেকভ, অ' হেনৰী, ফ্ৰান্‌জ কাফ্‌কা, আৰ্নেষ্ট হেমিংৱে, আৰ্থাৰ চি ক্লাৰ্ক, জুলিঅ' কৰ্টাজাৰ, জন কেজ আদিয়ে এনে সাহিত্য ৰচনা কৰিছে।

## অণুগল্পৰ প্ৰকাৰ
অণুগল্প বিভিন্ন প্ৰকাৰৰ হ’ব পাৰে। যেনে: বিষয়ভিত্তিক, শৈলীভিত্তিক, ভাবভিত্তিক, আধিভৌতিক, অতীন্দ্ৰিয়, বিজ্ঞানভিত্তিক, প্ৰকৃতিবিষয়ক, দেশপ্ৰেমমূলক, হাস্যৰসাত্মক আদি।
## অণুগল্পৰ বৈশিষ্ট্য
অন্যান্য সাহিত্যৰ দৰে অণুগল্পৰো কিছুমান বৈশিষ্ট্য লক্ষ্য কৰা যায়। প্ৰথমতে, অণুগল্পৰ আকাৰ সৰু। ৰূপকৰ মাধ্যমেৰে অণুগল্পৰ কথনীয় বিষয় তুলি ধৰা হয়। দ্বিতীয়তে, অণুগল্পত দুটা বা তিনিটা অনুচ্ছেদ বা বাক্য থাকিব পাৰে। প্ৰথম দুটা অংশত বিষয়বস্তু উপস্থাপন আৰু তৃতীয় অংশত সিদ্ধান্ত তুলি ধৰা হয়। তৃতীয়তে, অণুগল্পৰ আৰম্ভণি অংশ সহজ-সৰলভাবে বৰ্ণনা কৰিলেও শেষৰ অংশত বলিষ্ঠ জীৱনবোধ থাকিব লাগে। চতুৰ্থতে, এখন উপন্যাস বা এটি গল্পৰ মাজত বহুকেইটা অণুগল্প থাকিব পাৰে যদিও অণুগল্পৰ মাজত উপন্যাস বা গল্পৰ চৰিত্ৰ নাথাকে। পঞ্চমতে, অণুগল্প আকাৰত সৰু হ’লেও তাৰ বক্তব্য বিষয় তাৎপৰ্যপূৰ্ণ আৰু অৰ্থ বিস্তৃত হয়। ষষ্ঠ, অণুগল্পৰ বাক্য কবিতাৰ দৰে শক্তিশালী, দৃঢ় আৰু অলংকাৰযুক্ত। সপ্তম, অণুগল্পই গল্পৰ চৰিত্ৰ। উপমা আৰু উপমাৰে অণুগল্প ৰচিত হয়। অষ্টম, অণুগল্পত বিনোদনতকৈ বৌদ্ধিক চিন্তাৰ বেছি প্ৰয়োগ কৰা হয়। নৱম, অণুগল্পত নীতিকথা সোমাই থাকে। অণুগল্পৰ আকাৰ ১০০ শব্দৰ পৰা এহেজাৰ শব্দৰ ভিতৰত হ’ব লাগে বুলি আজিকালিৰ সমালোচকসকলে মন্তব্য কৰিছে।

## তথ্য সংগ্ৰহ

শ্ৰেণী:সাহিত্য
ৰূপ

**ৰূপ**  হৈছে এবিধ মৌলিক পদাৰ্থ। ইয়াৰ পাৰমাণবিক সংখ্যা - ৪৭। 
## নামকৰণ
এছিৰীয় শব্দ "serpu" নাইবা গথজাতিৰ ভাষাৰ "silbur" পৰা চিলভাৰ শব্দটো আহিছে যি ৰূপৰ ইংৰাজী প্ৰতিশব্দ। ৰূপৰ বৈজ্ঞানিক নাম আৰ্জেণ্টাম (argentum) শব্দটো লেটিন ভাষাৰ যিটো সম্ভৱতঃ সংস্কৃত শব্দ আৰ্জেণ্টাৰ পৰা আহিছে। সংস্কৃত ভাষাৰ আৰ্জেণ্টা শব্দৰ অৰ্থ "পোহৰৰ দৰে উজ্জ্বল"। 
## আবিষ্কাৰ

## মূল্যমান
২০১২ চনৰ ১ আগষ্টত বজাৰ দৰ অনুযায়ী প্ৰতি ট্ৰয় আউন্স সমপৰিমাণৰ ৰূপৰ দাম আছিল $২৭.৫০ আমেৰিকান ডলাৰ। সোণৰ দামৰ লগত ৰূপৰ দামৰ অনুপাত আছিল ১:৫৮। 

## তথ্য সংগ্ৰহ

## বাহ্যিক সংযোগ

শ্ৰেণী:ৰাসায়নিক মৌল
প্ৰিন্সিপিয়া মেথেমেটিকা

**প্ৰিন্সিপিয়া মেথেমেটিকা**  হ'ল গণিতৰ ভিত্তিৰ আধাৰত তথা তিনিটা খণ্ডত ৰচিত এখন কিতাপ। আলফ্ৰেড ন'ৰ্থ হোৱাইটহেড আৰু বাৰট্ৰাণ্ড ৰাছেলৰ দ্বাৰা ৰচিত এই কিতাপখন ক্ৰমে ১৯১০, ১৯১২ আৰু ১৯১৩ চনত প্ৰকাশ কৰে। 

## লগতে চাওক
* নিউটনৰ প্ৰিন্সিপিয়া

## তথ্য সংগ্ৰহ

## বাহ্যিক সংযোগ
* Stanford Encyclopedia of Philosophy:
** Principia Mathematica — by A. D. Irvine.
** The Notation in ''Principia Mathematica''—by Bernard Linsky.
* Proposition ✸54.43 in a more modern notation (Metamath)

শ্ৰেণী:গণিতৰ গ্ৰন্থ
২৮ জানুৱাৰী

**২৮ জানুৱাৰী** হৈছে গ্ৰেগৰিয়ান বৰ্ষপঞ্জীৰ ২৮তম দিন। বছৰ শেষ হ'বলৈ ৩৩৭ দিন (অধিবৰ্ষত ৩৩৮ দিন) বাকী থাকে।

## উল্লেখযোগ্য ঘটনা
*১৮৯৪ - অসমৰ দৰং জিলাৰ মঙ্গলদৈ চহৰৰ পৰা প্ৰায় ১৬ কিলোমিটাৰ পশ্চিমত অৱস্থিত পথৰুঘাট নামে ঠাইত স্থানীয় খেতিয়ক সকলে মাটিৰ খাজনা বৃদ্ধিৰ প্ৰতিবাদ কৰোঁতে ব্ৰিটিছ পক্ষই প্ৰতিবাদকাৰী কৃষকসকলৰ ওপৰত গুলিচালনা কৰে। পথৰুঘাটত সংঘটিত হোৱা এই বিদ্ৰোহকে পথৰুঘাটৰ ৰণ বুলি কোৱা হয়।

## জন্ম
* ১৮৬৫ - লালা লাজপত ৰায়, ভাৰতীয় স্বাধীনতা সংগ্ৰামী।
* ১৯১২ - জেকছন পোলক, আমেৰিকান চিত্ৰশিল্পী আৰু বিমূৰ্ত অভিব্যক্তিবাদ বিপ্লৱ বিপ্লৱী।
* ১৯১৩ - ৰাজেন্দ্ৰ কেশৱলাল শ্বাহ, ভাৰতীয় সাহিত্যিক।
* ১৯১৮ - টালিমেৰণ আও, ভাৰতীয় ফুটবল খেলুৱৈ আৰু চিকিৎসক।
* ১৯৩০ - পণ্ডিত যশৰাজ, ভাৰতীয় শাস্ত্ৰীয় সংগীত শিল্পী, সংগীত প্ৰশিক্ষক তথা তবলা বাদক।
* ১৯৩৭ - সুমন কল্যাণপুৰ, ভাৰতীয় নেপথ্য কণ্ঠশিল্পী।
* ১৯৮৬ - শ্ৰুতি হাছান, ভাৰতীয় অভিনেত্ৰী, গায়িকা আৰু সংগীতজ্ঞ।

## মৃত্যু
* ১৮৮১ - ফিওদোৰ দস্তয়েভস্কি, ৰাছিয়ান ঔপন্যাসিক, চুটি গল্প লেখক, প্ৰবন্ধকাৰ, সাংবাদিক আৰু দাৰ্শনিক।
* ১৯৯৬ - দেৱকান্ত বৰুৱা, অসমীয়া ৰোমাণ্টিক কবি।
* ২০১৭ - ধৰণী বৰ্মণ, অসমীয়া ভ্ৰাম্যমাণ থিয়েটাৰৰ অভিনেতা।
* ২০১৭ - ভাৰতী মুখাৰ্জী, ভাৰতীয় আমেৰিকান লেখক।
* ২০২০ - শশী শৰ্মা, অসমীয়া শিক্ষাবিদ, সাহিত্যিক, অনুবাদক, সমালোচক, বুদ্ধিজীৱী তথা নতুন দিনৰ স্বপ্নলিপিকাৰ।

## দিৱস
* সেনা দিৱস (আৰ্মেনিয়া)।
* তথ্য গোপনীয়তা দিৱস।

## বাহ্যিক সংযোগ
* বিবিচি: আজিৰ দিনটো 
* ''দি নিউইৰ্ক টাইমছ্'': আজিৰ দিনটো 

শ্ৰেণী:জানুৱাৰী
শ্ৰেণী:ইংৰাজী বৰ্ষপঞ্জীৰ দিন
২৯ জানুৱাৰী

**২৯ জানুৱাৰী** হৈছে গ্ৰেগৰিয়ান বৰ্ষপঞ্জীৰ ২৯তম দিন। বছৰ শেষ হ'বলৈ ৩৩৬ দিন (অধিবৰ্ষত ৩৩৭ দিন) বাকী থাকে। 
## উল্লেখযোগ্য ঘটনা
* ১৯৯৬ - ভেনিছৰ লা ফেনিছ অপেৰা হাউছ অগ্নিকাণ্ডত জাহ যায়। 
* ২০১৫ - মালয়েছিয়াৰ সন্ধানহীন হোৱা মালয়েছিয়া এয়াৰলাইন্স ফ্লাইট ৩৭০ক দুৰ্ঘটনা হিচাপে ঘোষণা কৰে আৰু ইয়াৰ সকলো যাত্ৰী আৰু কৰ্মচাৰীক মৃত হিচাপে ঘোষণা কৰে।

## জন্ম
* ১৯২৬ - আব্দুছ ছালাম, ন'বেল পুৰস্কাৰ বিজয়ী এজন পাকিস্তানী তত্ত্বীয় পদাৰ্থবিজ্ঞানী।
* ১৯৩৬ - ৱাল্টাৰ লুইন, ডাচ্চ জ্যোতিৰ্পদাৰ্থবিজ্ঞানী আৰু মাছাছুছেটছ ইনষ্টিটিউট অৱ টেকনলজীৰ পদাৰ্থ বিজ্ঞান বিভাগৰ প্ৰাক্তন অধ্যাপক।
* ১৯৪৪ - এম হুছেইন, অসমৰ মঞ্চ যাদুকৰ।
* ১৯৬২ - গৌৰী লংকেশ, ভাৰতীয় সাংবাদিক আৰু সক্ৰিয় সমাজকৰ্মী।
* ১৯৭০ - ৰাজ্যৱৰ্ধন সিং ৰাথোড়, ভাৰতীয় ৰাজনীতিবিদ আৰু পূৰ্বৰ অলিম্পিয়ান।
* ১৮৬০ - আণ্টন পাভলোভিচ চেখভ, ৰুছ চিকিৎসক, চুটী-গল্পকাৰ আৰু নাট্যকাৰ।

## মৃত্যু
* ১৯৬৩ - ৰবাৰ্ট ফ্ৰ'ষ্ট, আমেৰিকাৰ কবি।
* ২০১৯ - জৰ্জ ফাৰ্নাণ্ডেজ, ভাৰতৰ প্ৰাক্তন প্ৰতিৰক্ষা মন্ত্ৰী।
* ২০১৯ - দীপক ভট্টাচাৰ্য, অসমৰ ৰাজনীতিবিদ।

## দিৱস
* কান্সাছ দিৱস (কান্সাছ, যুক্তৰাষ্ট)।

## বাহ্যিক সংযোগ
* বিবিচি: আজিৰ দিনটো 
* ''দি নিউইৰ্ক টাইমছ্'': আজিৰ দিনটো 

শ্ৰেণী:জানুৱাৰী
শ্ৰেণী:ইংৰাজী বৰ্ষপঞ্জীৰ দিন
২৫ জানুৱাৰী

**২৫ জানুৱাৰী** হৈছে গ্ৰেগৰিয়ান বৰ্ষপঞ্জীৰ ২৫তম দিন। বছৰ শেষ হ'বলৈ ৩৪০ দিন (অধিবৰ্ষত ৩৪১ দিন) বাকী থাকে।

## উল্লেখযোগ্য ঘটনা
* ১৭৫৫ - মস্কো বিশ্ববিদ্যালয় প্ৰতিষ্ঠা কৰা হয়। 
* ১৮৮১ - টমাছ আলভা এডিচন আৰু আলেকজেণ্ডাৰ গ্ৰেহাম বেলে "Oriental Telephone Company" প্ৰতিষ্ঠা কৰে। 
* ১৯১৮ - বলচেভিক ৰাছিয়াৰ পৰা ইউক্ৰেইনে স্বাধীনতা ঘোষণা কৰে। 
* ১৯৪৯ - এমী পুৰস্কাৰৰ আৰম্ভণি কৰা হয়। 
* ১৯৮০ - মাদাৰ টেৰেছাক "ভাৰত ৰত্ন" প্ৰদান কৰা হয়। 
* ২০০৫ - মহাৰাষ্ট্ৰৰ মহাদেৱী মন্দিৰত ভক্তৰ ভিৰৰ বাবে হোৱা দৌৰা-দৌৰিত প্ৰায় ২৫৮জন লোকৰ মৃত্যু হয়। 

## জন্ম
* ১৮৬২ - ৰমাবাঈ ৰানডে, ভাৰতীয় সমাজকৰ্মী।
* ১৯৪২ - ইউজেবিউ, পৰ্তুগীজ ফুটবলাৰ।
* ১৯৫৮ - কবিতা কৃষ্ণমূৰ্তি, ভাৰতীয় নেপথ্য আৰু শাস্ত্ৰীয় কণ্ঠশিল্পী।
* ১৯৭৮ - লাইলা ট্ৰেটিক'ভ, ৱিকিমিডিয়া ফাউণ্ডেশ্যনৰ কাৰ্যবাহী সঞ্চালক।

## মৃত্যু
* ১৭৪২ - এডমাণ্ড হেলি, ইংৰাজী জ্যেতিৰ্বিদ, ভূ-পদাৰ্থবিদ, গণিতজ্ঞ, বতৰ বিজ্ঞানী আৰু পদাৰ্থ বিজ্ঞানী।
* ১৯২৪ - ৰমাবাঈ ৰানডে, ভাৰতীয় সমাজকৰ্মী।
* ১৯৫৪ - মানবেন্দ্ৰ নাথ ৰয়, আন্তৰ্জাতিক কমিউনিষ্ট আন্দোলনৰ নেতা।
* ২০০২ - অমূল্য কাকতি, অসমীয়া নাট্যকাৰ, চিত্ৰনাট্য লেখক, অভিনেতা আৰু প্ৰযোজক।
* ২০১৯ - কৃষ্ণা সোব্‌তি, ভাৰতীয় হিন্দী ভাষাৰ সাহিত্যিক তথা প্ৰবন্ধকাৰ।

## দিৱস
* ৰাষ্ট্ৰীয় মতদাতা দিৱস (ভাৰত)।
* ৰাষ্ট্ৰীয় আৰক্ষী দিৱস (ইজিপ্ত)।
* ৰাষ্ট্ৰীয় পৰ্যটন দিৱস (ভাৰত)।

শ্ৰেণী:জানুৱাৰী
শ্ৰেণী:ইংৰাজী বৰ্ষপঞ্জীৰ দিন
২৪ জানুৱাৰী

**২৪ জানুৱাৰী** হৈছে গ্ৰেগৰিয়ান বৰ্ষপঞ্জীৰ ২৪তম দিন। বছৰ শেষ হ'বলৈ ৩৪১ দিন (অধিবৰ্ষত ৩৪২ দিন) বাকী থাকে। 

## উল্লেখযোগ্য ঘটনা
* ১৭৩৯ - পেচোৱা বীৰ "চিমনাজী আপ্পা"ই পৰ্টুগীজক হৰুৱাই "টাৰাপুৰ দুৰ্গ" পুনৰুদ্ধাৰ কৰে। 
* ১৮৫৭ - দক্ষিণ এছিয়াৰ প্ৰথমখন আধুনিক শিক্ষাৰ বিশ্ববিদ্যালয় "কলিকতা বিশ্ববিদ্যালয়" আনুষ্ঠানিক ভাৱে মুকলি কৰা হয়। 
* ১৮৬২ - ৰোমানিয়াৰ ৰাজধানী হিচাপে "বুখাৰেষ্ট"ক মান্যতা প্ৰদান কৰা হয়। 
* ১৯০৮ - "ৰবাৰ্ট বেডেন পাৱেলে" "বয় স্কাউট"ৰ গঠন কৰে। 
* ১৯৫০ - "জন গন মন…"ক ভাৰতৰ ৰাষ্ট্ৰীয় সংগীত হিচাপে গ্ৰহণ কৰা হয়। 
* ১৯৮৪ - বিশ্বৰ প্ৰথম পাৰ্চনেল কম্পিউটাৰ এপ'লৰ "মেচিনটছ"ৰ বিক্ৰী আৰম্ভ হয়।

## জন্ম
* ১৯২২ - ৰাজেশ্বৰী চেটাৰ্জী, ভাৰতীয় বিজ্ঞানী আৰু শিক্ষাবিদ।
* ১৯২৪ - চি. বি. মুথাম্মা, ভাৰতীয় কূটনীতিবিদ আৰু অসামৰিক সেৱা বিষয়া।
* ১৯৪৫ - সুভাষ ঘাই, ভাৰতীয় চলচ্চিত্ৰ পৰিচালক।
* ১৯৪৭ - মিচ্ছিঅ' কাকু, আমেৰিকান তাত্ত্বিক পদাৰ্থবিজ্ঞানী, ভৱিষ্যৎদ্ৰষ্টা।
* ১৯৬৩ - ভাস্কৰ জ্যোতি মহন্ত, ভাৰতীয় আৰক্ষী সেৱাৰ বিষয়া।
* ১৯৬৪ - ৰেখা ভৰদ্বাজ, ভাৰতীয় কণ্ঠশিল্পী।
* ১৯৭১ - মনিষা উন্নি, ভাৰতীয় অভিনেত্ৰী।

## মৃত্যু
* ৪১ - কেলিগোলা, ৰোমান সাম্ৰাজ্যৰ সম্ৰাট।
* ১৯৬৫ - উইনষ্টন চাৰ্চিল, ইংলেণ্ডৰ প্ৰাক্তন প্ৰধানমন্ত্ৰী।
* ১৯৬৬ - হোমী জাহাংগীৰ ভাবা, ভাৰতীয় নিউক্লীয় পদাৰ্থবিজ্ঞানী।
* ১৯৮০ - ছবিলাল উপাধ্যায়, অসমৰ ৰাজনৈতিক নেতা।
* ২০১১ - ভীমসেন যোশী, ভাৰতীয় শাস্ত্ৰীয় সংগীত শিল্পী।
* ২০১৫ - আয়েশা চৌধুৰী, ভাৰতীয় লেখিকা আৰু প্ৰেৰণাদায়ী বক্তা।

## দিৱস
* **[[ৰাষ্ট্ৰীয় কন্যা শিশু দিৱস]]** (ভাৰত)।

শ্ৰেণী:জানুৱাৰী
শ্ৰেণী:ইংৰাজী বৰ্ষপঞ্জীৰ দিন
২৭ জানুৱাৰী

**২৭ জানুৱাৰী** হৈছে গ্ৰেগৰিয়ান বৰ্ষপঞ্জীৰ ২৭তম দিন। বছৰ শেষ হ'বলৈ ৩৩৮ দিন (অধিবৰ্ষত ৩৩৯ দিন) বাকী থাকে। 

## উল্লেখযোগ্য ঘটনা
* ২০০২ - নাইজেৰিয়াৰ লেগ'ছ চহৰত সামৰিক স্থাপনাৰ বিস্ফোৰণত ১,১০০জন নিহত আৰু প্ৰায় ২০,০০০ লোক গৃহহাৰা হয়। 
* ২০০৬ - ৱেষ্টাৰ্ণ ইউনিয়ন, টেলিগ্ৰাফি আৰু বাণিজ্যিক মেছেজিং সেৱা বন্ধ কৰি দিয়া হয়। 

## জন্ম
* ১৮৯২ - সূৰ্যকুমাৰ ভূঞা, অসমীয়া বুৰঞ্জীবিদ, শিক্ষাবিদ, সমাজ সংগঠক,গল্পকাৰ, প্ৰবন্ধকাৰ, কবি আৰু অধ্যাপক।
* ১৯৪২ - টাচুকু হঞ্জ', জাপানীজ ৰোগ প্ৰতিৰোধ বিজ্ঞানী।
* ১৯৪৬ - বিজয়লক্ষ্মী নৱনীতাকৃষ্ণণ, ভাৰতীয় লোক কণ্ঠশিল্পী, সুৰকাৰ।
* ১৯৬৩ - আৰতি অংকলীকৰ-টিকেকৰ, ভাৰতীয় কণ্ঠশিল্পী।
* ১৯৯৯ - বিন্দ্যাৰাণী দেৱী, ভাৰতীয় ভাৰোত্তোলক।

## মৃত্যু
* ১৭৩১ - বাৰ্তোলোমিঅ' ক্ৰিষ্টফ'ৰি, ইটালীৰ বাদ্যযন্ত্ৰ নিৰ্মাতা তথা “ফৰ্তেপিয়ানো”ৰ উদ্ধাৱক।
* ১৯৫৫ - জ্ঞানদাভিৰাম বৰুৱা, অসমীয়া লেখক, শিক্ষাবিদ আৰু অভিনেতা।
* ১৯৬৯ - ঠাকুৰ অনুকূলচন্দ্ৰ, ভাৰতৰ ধৰ্ম সংস্কাৰক।
* ১৯৮৩ - আনন্দ চন্দ্ৰ বৰুৱা, অসমীয়া সাহিত্যিক। তেখেতক বকুল বনৰ কবি নামেৰে জনা যায়।
* ২০০৯ - ৰামাস্বামী ভেঙ্কটৰমন, ভাৰতীয় স্বাধীনতা সংগ্ৰামী।

## দিৱস
* স্মৃতি দিৱস (ইটালী)।

## বাহ্যিক সংযোগ
* বিবিচি: আজিৰ দিনটো 
* ''দি নিউইৰ্ক টাইমছ্'': আজিৰ দিনটো 

শ্ৰেণী:জানুৱাৰী
শ্ৰেণী:ইংৰাজী বৰ্ষপঞ্জীৰ দিন
২৩ জানুৱাৰী

**২৩ জানুৱাৰী** হৈছে গ্ৰেগৰিয়ান বৰ্ষপঞ্জীৰ ২৩তম দিন। বছৰ শেষ হ'বলৈ ৩৪২ দিন (অধিবৰ্ষত ৩৪৩ দিন) বাকী থাকে। 

## উল্লেখযোগ্য ঘটনা
*১৫৫৬ - চীনৰ ইতিহাসৰ আটাইতকৈ ভয়ানক ভূমিকম্পটোত প্ৰায় ৮,৩০,০০০ লোকৰ মৃত্যু হয়। 
*১৫৭১ - লণ্ডনত ব্যৱসায়িক ভৱন ৰয়েল এক্সেইঞ্জ মুকলি কৰা হয়। 
*১৯৫০ - জেৰুজালেমক ইজৰাইলৰ ৰাজধানী হিচাপে ঘোষণা কৰা হয়। 
*১৯৬৮ - উত্তৰ কোৰিয়াৰ সাগৰীয় সীমান্ত অতিক্ৰম কৰাৰ অপৰাধত আমেৰিকাৰ জাহাজ "USS Puwelbo"ক জব্দ কৰি ৰাখে। 
*১৯৯৭ - আমেৰিকাৰ প্ৰথমগৰাকী মহিলা হিচাপে "মেডলিন অলব্ৰাইট" Secretary of State নিযুক্ত হয়। 
*২০০৯ - ভাৰতীয় চলচ্চিত্ৰ আৰু দুৰদৰ্শনৰ ওপৰত আৰোপিত "ধুম্ৰপান প্ৰদৰ্শন"ৰ বাধা আঁতৰাই দিয়া হয়।

## জন্ম
* ১৮৬২ - ডেভিদ হিলবাৰ্ট, জাৰ্মান গণিতজ্ঞ।
* ১৮৯৭ - নেতাজী সুভাষ চন্দ্ৰ বসু, ভাৰতৰ স্বাধীনতা সংগ্ৰামী।
* ১৮৯৮ - ছেৰ্গেই আইজেনষ্টাইন, ৰুছ দেশীয় চলচ্চিত্ৰ পৰিচালক আৰু চলচ্চিত্ৰ তাত্বিক।
* ১৯২৪ - বালাচাহেব ঠাকৰে, শিৱসেনাৰ প্ৰতিষ্ঠাপক। 
* ১৯৪৭ - মেঘৱতী সুকৰ্ণপুত্ৰী, ইণ্ডোনেছিয়াৰ ৫ম ৰাষ্ট্ৰপতি।
* ১৯৫৩ - কৰবী ডেকা হাজৰিকা, অসমীয়া সাহিত্যিক।
* ১৯৮৪ - আৰ্জেন ৰ'বেন, ডাচ্চ ফুটবলাৰ।

## মৃত্যু
* ১৯৬৮ - ৰূপনাথ ব্ৰহ্ম, ভাৰতীয় কবি, ৰাজনীতিবিদ তথা ধৰ্মীয় পণ্ডিত।
* ১৯৭৫ - অমিয় কুমাৰ দাস, ভাৰতীয় সমাজ সংস্কাৰক, গান্ধীবাদী নেতা, শিক্ষাবিদ, লেখক আৰু অসম চৰকাৰৰ প্ৰাক্তন মন্ত্ৰী।
* ১৯৭৬ - পল ৰ'বচন, আমেৰিকাৰ চিভিল ৰাইটছ্ আন্দোলনৰ লগত জড়িত এগৰাকী আফ্ৰিকান-আমেৰিকান গায়ক আৰু অভিনেতা।
* ১৯৮৯ - চালভাড' ডালি, স্পেনীয় কাটালান চিত্ৰশিল্পী।
* ২০১৭ - বাণীকণা ঘোষাল, গোৱালপৰীয়া লোকগীত তথা অসমৰ লোক-সংগীত জগতৰ এগৰাকী কণ্ঠশিল্পী।

## দিৱস
* পৰাক্ৰম দিৱস (ভাৰত)।
* বিশ্ব স্বাধীনতা দিৱস (টাইৱান আৰু দক্ষিণ কোৰিয়া)।

শ্ৰেণী:জানুৱাৰী
শ্ৰেণী:ইংৰাজী বৰ্ষপঞ্জীৰ দিন
ফেব্ৰুৱাৰী

**ফেব্ৰুৱাৰী**  হৈছে গ্ৰেগ'ৰিয়ান আৰু জুলিয়ান পঞ্জিকা অনুসৰি বছৰৰ দ্বিতীয় মাহ। ই ইংৰাজী বছৰৰ সকলোতকৈ চুটি মাহ আৰু একমাত্ৰ মাহ যাৰ দিনৰ সংখ্যা ত্ৰিশতকৈ কম। অধিবৰ্ষত এই মাহত মুঠ ২৯ দিন আৰু অন্যান্য বছৰত ২৮ দিন থাকে। 

উত্তৰ গোলাৰ্ধত ফেব্ৰুৱাৰী হৈছে শীতৰ তৃতীয় মাহ আৰু দক্ষিণ গোলাৰ্ধত গ্ৰীষ্মৰ তৃতীয় মাহ (উত্তৰ গোলাৰ্ধৰ আগষ্ট মাহৰ সমতুল্য)। সাধাৰণ বছৰত ফেব্ৰুৱাৰী, মাৰ্চ আৰু নৱেম্বৰ মাহৰ প্ৰথম তাৰিখত একেই বাৰ হয়। সেই সময়ত এই মাহ আৰু জানুৱাৰীৰ শেষ দিনত একে বাৰ হয়। অধিবৰ্ষত ফেব্ৰুৱাৰী আৰু আগষ্ট মাহ একে বাৰত আৰম্ভ হয়। এই মাহৰ এটি আমোদজনক দিশ হৈছে অধিবৰ্ষ হওক বা নহওক, ফেব্ৰুৱাৰী মাহৰ শেষ দিনত যি বাৰ হয়, অক্টোবৰ মাহৰ শেষ দিনতো সেই একেই বাৰ হয়। 
## ইতিহাস
ৰোমান পঞ্জিকাত ফেব্ৰুৱাৰীয়ে ফেব্ৰুৱাৰিয়াছ নামেৰে ঠাই পাইছিল। এই ফেব্ৰুৱাৰিয়াছ শব্দটোৰ উৎপত্তি লেটিন শব্দ ফেব্ৰুৱামৰ পৰা হৈছিল, যাৰ অৰ্থ বিশুদ্ধতা। জানুৱাৰী আৰু ফেব্ৰুৱাৰী মাহ দুটি ৰোমান বৰ্ষপঞ্জিত একেবাৰে শেষত যুক্ত হৈছিল। জনা যায় ৭১৩ খ্ৰীষ্ট পূৰ্ৱত নিউমা পম্পিলিয়াছে এই মাহ দুটা যুক্ত কৰিছিল। সেই সময়ত ফেব্ৰুৱাৰী আছিল বছৰৰ শেষ মাহ। পৰৱৰ্তী কালত ডেছিমভাৰ্ছৰ সময়ত (প্ৰায় ৪৫০ খ্ৰী.পূ.) ইয়াক বছৰৰ দ্বিতীয় মাহ কৰা হয় আৰু আজি পৰ্যন্ত এই মাহটো সেই স্থানতেই আছে। আৰম্ভণিৰে পৰা ফেব্ৰুৱাৰীৰ দিন সংখ্যাৰ নানা পৰিবৰ্তন হৈছে। কেতিয়াবা ইয়াৰ দিন-সংখ্যা ধৰা হৈছিল ২৩ দিন, কেতিয়াবা ২৪ দিন আকৌ কেতিয়াবা ২৭ দিন। শেষত জুলিয়ান পঞ্জিকাৰ সংশোধনী কৰা হয় আৰু নিয়মিতভাৱে অধিবৰ্ষ গণনা আৰম্ভ হয় তেতিয়া ফেব্ৰুৱাৰীয়ে তাৰ পৰিচিত ২৮ দিনৰ ৰূপটো লাভ কৰে। 
## ঐতিহাসিক নামাৱলী
*প্ৰাচীন ইংৰাজীতে ফেব্ৰুৱাৰীক ছোলমোনাথ (কাদাৰ মাহ) বা কেলমোনাথ (বাধা-নিষেধৰ মাহ) বোলা হৈছিল। 
*ফিনিছ ভাষাত এই মাহক হেলমিকু বা মুক্তাৰ মাহ বোলা হয়। শীতৰ দেশত এই মাহত বৰফ গলি পাতত বিন্দু বিন্দু নিয়ৰ সৰে। ৰাতিৰ বেলা এই নিয়ৰ যেতিয়া ঠাণ্ডাত গোট মাৰে, তেতিয়া সি দেখিবলৈ মুক্তাৰ দৰে লাগে, এই বাবেই এই নাম। 
*প'লিছ ভাষাত এই মাহৰ নাম আছিল লোটি বা বৰফৰ মাহ। 
*মেকডুনিয়ানত ফেব্ৰুৱাৰীক ছেচকো বা কাঠ কটাৰ মাহ বোলে। 
*ক্ৰোয়েছিয়াত এই মাহকে ভেলজাকা বোলা হয়। এই শব্দটোৰ অৰ্থ জনা নাযায়। সম্ভবতঃ ই বৃদ্ধিৰ পৰা উদ্ভূত। সেই ক্ষেত্ৰত ব্যাখ্যা কৰিলে, প্ৰতি ৪ বছৰৰ অন্তত ফেব্ৰুৱাৰীৰ দিন-সংখ্যা এক বাঢ়ি যায় বাবে হয়তো ইয়াক ভেলজেকা বোলা হয়। 
## বিশেষ দিৱসসমূহ
*অন্ধকাৰ ইতিহাসৰ মাহ : (আমেৰিকা যুক্তৰাষ্ট্ৰ আৰু কানাডা)
*জাতীয় পাখি-খাদ্যদান মাহ : (আমেৰিকা যুক্তৰাষ্ট্ৰ)
*স্বাধীনতা দিবস (শ্ৰীলঙ্কা) : ৪ ফেব্ৰুৱাৰী
*আব্ৰাহাম লিংকনৰ জন্মদিন : ১২ ফেব্ৰুৱাৰী
*ভেলেণ্টাইন দে (দিৱস) : ১৪ ফেব্ৰুৱাৰী
*পতাকা দিৱস: (কানাডা) : ১৫ ফেব্ৰুৱাৰী
*আন্তৰ্জাতিক মাতৃভাষা দিবস : ২১ ফেব্ৰুৱাৰী
*স্বাধীনতা দিৱস (ছেণ্ট লুছিয়া) : ২২ ফেব্ৰুৱাৰী
*জৰ্জ ৱাচিংটনৰ জন্মদিন : ২২ ফেব্ৰুৱাৰী
*স্বাধীনতা দিৱস (এষ্টোনিয়া) : ২৪ ফেব্ৰুৱাৰী
*পতাকা দিৱস (মেক্সিকো) : ২৪ ফেব্ৰুৱাৰী
*বিজয় দিৱস (কুয়েট) : ২৬ ফেব্ৰুৱাৰী
*পৰিয়াল দিৱস (কানাডা) : তৃতীয় সোমবাৰ
*বিশ্ব পৰিণয় দিৱস : দ্বিতীয় ৰবিবাৰ

## প্ৰতীকসমূহ
*এই মাহৰ জন্মফুল হৈছে ভায়োলা বা ভায়োলেট।
*এই মাহৰ জন্মপাথৰ হৈছে আমেথিষ্ট। এই পাথৰটোক দয়া, মনুষ্যত্ব, জ্ঞান আৰু কৰ্তব্যবোধৰ প্ৰতীক বুলি বিবেচনা কৰা হয়।
## তথ্য সংগ্ৰহ

*
শ্ৰেণী:ইংৰাজী মাহ
এবিপি গ্ৰুপ

**আনন্দ বাজাৰ পত্ৰিকা (এবিপি) গোট **(ইংৰাজী: *Ananda Bazar Patrika (ABP) Group*) হ'ল এটা ভাৰতীয় মিডিয়া কোম্পানী। ১৯২২ খ্ৰীষ্টাব্দত স্থাপিত এই কোম্পানীৰ মুখ্য কাৰ্যালয় পশ্চিম বংগৰ কলকাতাত অৱস্থিত। আনন্দ প্ৰকাশন এই এ.বি.পি. গোটৰেই এটা বিভাগ।

## বৰ্তমানৰ সম্পত্তি

### বাতৰি কাকত
* ***[[আনন্দবাজাৰ পত্ৰিকা]]*** বাংলা ভাষাত প্ৰকাশিত দৈনিক বাতৰি কাকত
* ***এবেলা*** বাংলা ভাষাত প্ৰকাশিত সংক্ষিপ্ত বাতৰি কাকত
* ***দ্যা টেলিগ্ৰাফ*** ইংৰাজী ভাষাত প্ৰকাশিত দৈনিক বাতৰি কাকত

### আলোচনী
* *আনন্দমেলা* 
* *উনীশ-কুৰী* 
* *[[সানন্দা]]* 
* *আনন্দলোক* 
* *দ্যা টেলিগ্ৰাফ ইন্ স্কুল*(TTIS)
* *দেশ* 
* *বৈয়েৰ দেশ<br> *
* *ফৰচুন ইণ্ডিয়া*

### সংবাদ মাধ্যম
* ***এবিপি লাইভ*** - বিশ্বজুৰি ইংৰাজী ভাষাত প্ৰচাৰিত সংবাদ মাধ্যম। পূৰ্বে *ষ্টাৰ লাইভ* নামেৰে জনাজাত আছিল। 
* ***এবিপি নিউজ*** - ভাৰতত হিন্দী ভাষাত প্ৰচাৰিত সংবাদ মাধ্যম। পূৰ্বে *ষ্টাৰ নিউজ* নামেৰে জনাজাত আছিল। 
* ***এবিপি আনন্দ*** - ভাৰতত বাংলা ভাষাত প্ৰচাৰিত সংবাদ মাধ্যম। পূৰ্বে *ষ্টাৰ আনন্দ* নামেৰে জনাজাত আছিল। 
* ***এবিপি সাঁঝা*** - ভাৰতত পঞ্জাবী ভাষাত প্ৰচাৰিত সংবাদ মাধ্যম। 
* ***এবিপি মাঁঝা*** - ভাৰতত মাৰাঠী ভাষাত প্ৰচাৰিত সংবাদ মাধ্যম। পূৰ্বে *ষ্টাৰ মাঁঝা* নামেৰে জনাজাত আছিল। 
* **''এবিপি গুজৰাটী'' **- ভাৰতত গুজৰাটী ভাষাত প্ৰচাৰিত সংবাদ মাধ্যম। 

## বঁটা
বাংলা ভাষাত সাহিত্যজগতলৈ অৱদান আগবঢ়োৱা লেখকসকলক প্ৰতি বছৰে এবিপি গোটৰ পৰা আনন্দ পুৰস্কাৰ প্ৰদান কৰা হয়। 

## তথ্যসূত্ৰ

## বাহ্যিক সংযোগ
* ABP Corporate Website
* Ananda Publishers Private Limited 

শ্ৰেণী:কোম্পানী
ৰবীন্দ্ৰ পুৰস্কাৰ

[thumb|[ৰবীন্দ্ৰনাথ ঠাকুৰ]]
**ৰবীন্দ্ৰ পুৰস্কাৰ ** বা **ৰবীন্দ্ৰ স্মৃতি পুৰস্কাৰ** হ'ল পশ্চিমবঙ্গৰ সৰ্বোচ্চ সন্মানীয় সাহিত্য পুৰস্কাৰ। কবিগুৰু ৰবীন্দ্ৰনাথ ঠাকুৰৰ নামেৰে এই পুৰস্কাৰৰ নামকৰণ কৰা হৈছে। ১৯৫০ চনত পশ্চিমবংগ চৰকাৰে এই পুৰস্কাৰ প্ৰবৰ্তন কৰিছিল। বৰ্তমান পশ্চিমবংগ বাংলা একাডেমীয়ে এই পুৰস্কাৰ প্ৰদান কৰে। ১৯৫০ চনৰ পৰা ১৯৮২ চন পৰ্যন্ত এক বা একাধিক লেখকক কোনো এখন বিশেষ গ্ৰন্থ ৰচনাৰ স্বীকৃতি স্বৰূপে এই পুৰস্কাৰ দিয়া হয়। ২০০৪ তথা ২০০৫ চনত বিশেষ গ্ৰন্থ ৰচনা কৰা বাবে একাধিক লেখকক এই পুৰস্কাৰেৰে সন্মানিত কৰা হয়। 

## প্ৰাপক
ৰবীন্দ্ৰ পুৰস্কাৰ প্ৰাপকসমূহ:

### ১৯৫০-১৯৬০

### ১৯৬১-১৯৭০

### ১৯৭১-১৯৮২

### ১৯৮৩-২০০৩

### ২০০৪-২০০৫

### ২০০৬-বৰ্তমানলৈ

## তথ্যসূত্ৰ

## বহিঃসংযোগ
* Report of 2006 award - ''President of AIIS receives Distinguished Award'', Council of American Overseas Research Centers 
* নন্দীগ্ৰাম কাণ্ড: বামপন্থী বুদ্ধিজীবীৰা ফেৰালেন ৰবীন্দ্ৰ পুৰস্কাৰ , জী নিউজ (ভাৰত সংস্কৰণ)
* বামপন্থী ঐতিহাসিকৰা পুৰস্কাৰ ফেৰালেন প.ব. সৰকাৰকে, সিফি নিউজ
শ্ৰেণী:ভাৰতৰ বঁটাসমূহ
শ্ৰেণী:সাহিত্যৰ বঁটা
অমলপ্ৰভা দাস

**অমলপ্ৰভা দাস** () এগৰাকী ভাৰতীয় গান্ধীবাদী সমাজ কৰ্মী আছিল। তেওঁ গুৱাহাটীৰ শৰণীয়া পাহাৰত অৱস্থিত *কস্তুৰবা গান্ধী আশ্ৰম*ৰ প্ৰতিষ্ঠা কৰিছিল। ইয়াৰ লগতে তেওঁ মহিলা সকলৰ বাবে এক আত্ম সহায়ক গোট আৰু হৰিজন সকলৰ সামাজিক উন্নতিৰ হকে কাম কৰা *গুৱাহাটী যুৱক সেৱাদল* নামৰ এটি বেচৰকাৰী সংগঠন প্ৰতিষ্ঠা কৰিছিল। তেওঁ সমাজলৈ আগবঢ়োৱা অৱদানৰ বাবে ১৯৫৪ চনত ভাৰত চৰকাৰে তেওঁক পদ্মশ্ৰী বঁটা প্ৰদান কৰে। উল্লেখযোগ্য যে, ১৯৫৪ চনৰ পৰায়ে ভাৰত চৰকাৰে পদ্মশ্ৰী বঁটা প্ৰদান কৰিবলৈ আৰম্ভ কৰিছিল। তেওঁ প্ৰথম পদ্মশ্ৰী বঁটা লাভ কৰা অসমীয়া মহিলা। ১৯৮১ চনত তেওঁ যমুনালাল বাজাজ বঁটা লাভ কৰে। ভাৰত চৰকাৰে তেওঁক আকৌ দ্বিতীয় সৰ্বোচ্চ অসামৰিক সন্মান পদ্মবিভূষণ আগবঢ়াইছিল, পিছে তেওঁ এই বঁটা স্বীকাৰ নকৰিলে।

ডিব্ৰুগড় বিশ্ববিদ্যালয়ত তেখেতৰ নামেৰে এটা ছাত্ৰী নিবাসৰ নামকৰণ কৰা হয়

## প্ৰাৰম্ভিক জীৱন আৰু শিক্ষা
১৯১১ চনৰ ১২ নৱেম্বৰ তাৰিখে ডিব্ৰুগড়ৰ এক সম্ভ্ৰান্ত পৰিয়ালত অমলপ্ৰভা দাসৰ জন্ম হয়। তেওঁৰ পিতৃ হৰেকৃষ্ণ দাস আৰু মাতৃ হেমপ্ৰভা দাস মহাত্মা গান্ধীৰ অনুগামী আছিল। তেওঁ প্ৰাৰম্ভিক শিক্ষা স্থানীয় শিক্ষা প্ৰতিষ্ঠান সমূহতে গ্ৰহণ কৰে। তাৰ পিছত তেওঁ উচ্চ শিক্ষাৰ বাবে কটন কলেজত নামভৰ্তি নকৰি কলকাতাৰ বেথুন কলেজত নাম লগায়। ইয়াৰ পৰা তেওঁ ১৯২৯ চনত এণ্ট্ৰেছ পৰীক্ষা পাছ কৰে। তাৰ পিছত তেওঁ কলকাতাৰে স্কটিছ চাৰ্ছ কলেজত নামভৰ্তি কৰে আৰু তাৰ পৰায়ে ৰসায়ন বিজ্ঞানৰ স্নাতক আৰু প্ৰায়োগিক ৰসায়ন বিজ্ঞানৰ স্নাতকোত্তৰ ডিগ্ৰী লাভ কৰে। সেইদৰে এই বিজ্ঞান বিভাগত স্নাতকোত্তৰ ডিগ্ৰী লাভ কৰা প্ৰথম গৰাকী অসমীয়া মহিলা হিচাপে পৰিগণিত হয়। তাৰ পিছত তেওঁ ক্লিনিকেল পেথ'লজীত ডিপ্লোমা লাভ কৰে। উচ্চশিক্ষিত অমলপ্ৰভায়ে ব্ৰিটিছ চৰকাৰৰ অধীনৰ কটন কলেজত শিক্ষকতা কৰাৰ প্ৰস্তাৱ পাইছিল কিন্তু দেশপ্ৰেমমূলক কাৰণৰ বাবে তেওঁ এই চাকৰি প্ৰত্যাখ্যান কৰে।

## কৰ্মজীৱন
১৯৩৪ চনত মহাত্মা গান্ধী অসমলৈ আহোঁতে গুৱাহাটীস্থিত তেওঁলোকৰ ঘৰত আশ্ৰয় লৈছিল। মহাত্মা গান্ধীৰ লগত অমলপ্ৰভাৰ এই সাক্ষাৎকাৰে তেওঁৰ জীৱনত বিস্তৰ প্ৰভাৱ পেলাইছিল। তেওঁ গুৱাহাটীৰ শৰণীয়া পাহাৰত মাতৃ আশ্ৰম প্ৰতিষ্ঠা কৰিছিল। পিছলৈ এই আশ্ৰম কৌস্তুৰবা আশ্ৰম নামেৰে জনাজাত হয় আৰু কৌস্তুৰবা গান্ধী স্মৃতি ন্যাসক দান দিয়া হয়। এই আশ্ৰমত তেওঁ আৰ্থিকভাৱে পিছপৰা মহিলা সকলক কুটিৰ শিল্পৰ প্ৰশিক্ষণ দিছিল। তেওঁ গাঁৱৰ দুখীয়া মহিলা সকলক স্বাৱলম্বী কৰাৰ উদ্দেশ্যে তেওঁ বিভিন্ন কৰ্ম পন্থা হাতত লৈছিল। তেওঁ কেইবাটাও প্ৰতিষ্ঠান প্ৰতিষ্ঠা কৰিছিল, তাৰে ভিতৰত গ্ৰাম সেৱিকা বিদ্যালয়, কৌস্তুৰবা কল্যাণ কেন্দ্ৰ, গৌহাটী কটাই মণ্ডল, গুৱাহাটী যুৱক সেৱাদল আৰু গো-সেৱা সমিতি অন্যতম।

## বঁটা আৰু সন্মান
১৯৫৪ চনত যেতিয়া ভাৰত চৰকাৰে পদ্ম সন্মানৰ আৰম্ভণি কৰিছিল, অমলপ্ৰভায়ে প্ৰথম পদ্মশ্ৰী লাভ কৰা ভাৰতীয় সকলৰ ভিতৰত অন্যতম ৰূপে পৰিগণিত হয়। "সামাজিক গঠনমূলক কামলৈ আগবঢ়োৱা সৰ্বকৃষ্ট অৱদানৰ বাবে" তেওঁক ১৯৮১ চনত **যমুনালাল বাজাজ বঁটা** প্ৰদান কৰা হয়। পিছলৈ ভাৰত চৰকাৰে তেওঁক দ্বিতীয় সৰ্বোচ্চ অসামৰিক সন্মান পদ্মবিভূষণ বঁটা আগবঢ়াইছিল। কিন্তু ৰাজহুৱা সন্মানৰ প্ৰতি অনীহাৰ বাবে তেওঁ এই বঁটা গ্ৰহণ নকৰিলে। তেওঁৰ জীৱন আৰু কৰ্মৰাজি উল্লিখিত এখনি জীৱনী গ্ৰন্থ ১৯৮৯ চনত, অৰ্থাৎ তেওঁৰ মৃত্যুৰ পিছত প্ৰকাশিত হয়।

অসম চৰকাৰৰ সমাজ কল্যাণ বিভাগে তেওঁৰ নামত "অমলপ্ৰভা দাস বঁটা" ২০১৩ চনৰ পৰা প্ৰৱৰ্তন কৰে। সমাজৰ বাবে নিস্বাৰ্থ আৰু উৎকৃষ্ট বৰঙনি আগবঢ়োৱা ব্যক্তিক এই বঁটা প্ৰদান কৰা হয়। এই বিভাগে তেওঁৰ জীৱনৰ আধাৰিত এখনি তথ্যচিত্ৰ প্ৰস্তুত কৰিবলৈ আগবাঢ়িছে।

## লগতে চাওক
* কস্তুৰবা গান্ধী

## তথ্য উৎস

শ্ৰেণী:অসমৰ ব্যক্তি
শ্ৰেণী:অসমৰ সমাজকৰ্মী
শ্ৰেণী:পদ্মশ্ৰী বঁটা বিজয়ী
হাদিছ

**হাদিছ** () হ'ল মূলত ইছলাম ধৰ্মৰ শেষ বাণীবাহক হজৰত মুহাম্মাদ চাল্লাল্লাহু আলাইহি ওয়াছাল্লামৰ বাণী আৰু জীৱনাচৰণ। হাদিছৰ উপদেশ মুছলিম সকলৰ জীৱনাচৰণ আৰু ব্যৱহাৰ বিধিথ অন্যতম পথ নিৰ্দেশ। কোৰআন হ'ল মৌলিক গ্ৰন্থ আৰু হাদিছক বহুত সময়ত ইয়াৰ ব্যাখ্যা হিচাপেও অভিহিত কৰা হয়। হাদিছ বিষয়ৰ ওপৰত পণ্ডিত ব্যক্তিক মুহাদ্দিছ বোলা হয়।

## সৰ্বোচ্চ হাদিছ বৰ্ণনাকাৰী কেইজনমান [[ছাহাবী]]

## হাদিছ শাস্ত্ৰৰ কেইটামান পৰিভাষা
;ছাহাবী (صحابى)
যিজন ব্যক্তি ইমানৰ সৈতে মুহাম্মাদ ছাল্লাল্লাহু আলাইহি ওয়াছাল্লামৰ সহচৰ্য লাভ কৰিছে বা তেখেতক দেখিছে আৰু তেখেতৰ হাদিছ বৰ্ণনা কৰিছে অথবা জীৱনত নিম্নতম এবাৰ তেখেতক দেখিছে আৰু ইমানৰ সৈতে মৃত্যুবৰণ কৰিছে তেওঁকেই ছাহাবী বোলা হয়।
;তাবিঈ (تابعى)
যিজনে মুহাম্মাদ ছাল্লাল্লাহু আলাইহি ওয়াছাল্লামৰ কোনো ছাহাবীৰ ওচৰৰ পৰা হাদীছ শিক্ষা কৰিছে অথবা তেখেতক দেখিছে আৰু মুছলিম হিচাপে মৃত্যুবৰণ কৰিছে তেওঁকেই তাবিঈ বোলে।

## হাদিছৰ প্ৰকাৰ আৰু চৰ্ত
### ছহীহ হাদিছ
মুহাদ্দিছসকলৰ পৰিভাষাত যিবোৰ হাদিছৰ মাজত ৫টা চৰ্ত পূৰণ হৈছে তাকে ছহীহ হাদিছ বা বিশুদ্ধ হাদিছ বোলে। চৰ্ত ৫টা হ'ল:
# হাদিছৰ সকলো বৰ্ণনাকাৰী বা ৰাবী পৰিপূৰ্ণ সৎ আৰু বিশ্বস্ত বুলি প্ৰমাণিত। ইয়াক ‘ আদালত’ বোলে।
# সকলো ৰাবীৰ ‘নিৰ্ভুল বৰ্ণনা ক্ষমতা’ পূৰ্ণৰূপে বিদ্যমান বুলি প্ৰমাণিত। ইয়াক ‘যাবতা’ বোলে।
# চনদৰ প্ৰত্যেক ৰাবীয়ে তেওঁৰ ঊৰ্ধ্বতন ৰাবীৰ পৰা নিজ কাণে হাদীছটো শুনিছে বুলি প্ৰমাণিত। ইয়াক ‘ইত্তিচাল’ বোলে।
# হাদিছটো অন্যান্য প্ৰমাণিত হাদিছৰ বৰ্ণনাৰ বিপৰীত নহয় বুলি প্ৰমাণিত। ইয়াক ‘শুযুয মুক্তি’ বোলে।
# হাদিছটোৰ মাজত সূক্ষ্ম কোনো চনদগত বা অৰ্থগত ত্ৰুটি নাই বুলি প্ৰমাণিত। ইয়াক ‘ইল্লাত মুক্তি’ বোলে।

### হাছান হাদিছ
মুহাদ্দিছসকলৰ পৰিভাষাত যিবোৰ হাদিছত ছহীহ হাদিছৰ ৫টা চৰ্ত বিদ্যমান, কিন্তু দ্বিতীয় চৰ্ত অৰ্থাৎ ‘যাবতা’ বা হাদীছ বৰ্ণনাকাৰীৰ ‘নিৰ্ভুল বৰ্ণনা ক্ষমতা’ অলপ দুৰ্বল বুলি বুজা যায়, সেই হাদিছক হাছান হাদিছ বা গ্ৰহণযোগ্য হাদিছ বোলা হয়। অৰ্থাৎ যদি চনদত উল্লিখিত কোনো এজন ৰাবীৰ বৰ্ণিত হাদীছৰ মাজত কিছু অনিচ্ছাকৃত ভুল-ত্ৰুটি লক্ষ্য কৰা যায়, তেনেহ’লে এনে ধৰণৰ ৰাবীৰ বৰ্ণিত হাদিছ ‘হাছান হাদিছ’ বুলি গণ্য।

ফিকহবিদসকলে সাধাৰণতে ছহীহ আৰু হাছান হাদিছৰ ভিত্তিতে শ্বৰীয়তৰ বিধান নিৰ্ধাৰণ কৰে।

### জঈফ বা দুৰ্বল হাদিছ
যি হাদিছৰ মাজত হাছান হাদিছৰ চৰ্তবিলাক বিদ্যমান নহয়, মুহাদ্দিছসকলৰ পৰিভাষাত তাকে যঈফ হাদিছ বোলে। অৰ্থাৎ,
# ৰাবীৰ বিশ্বস্ততাৰ অভাৱ, বা
# তেওঁৰ বিশুদ্ধ হাদিছ বৰ্ণনা বা স্মৃতিৰ অভাৱ, বা
# চনদৰ মাজত কোনো এজন ৰাবীয়ে তেওঁৰ ঊৰ্ধ্বতন ৰাবীৰ পৰা পোনপটীয়াকৈ আৰু নিজ কাণেৰে শুনা নাই বুলি প্ৰমাণিত হোৱা বা দৃঢ় সন্দেহ হোৱা, বা
# অন্যান্য প্ৰমাণিত হাদিছৰ সৈতে সাংঘৰ্ষিক হোৱা, অথবা
# সূক্ষ্ম কোনো চনদগত বা অৰ্থগত ত্ৰুটি থকা;

ইত্যাদি যিকোনো এটা বিষয় কোনো হাদীছৰ মাজত থাকিলে হাদিছটো জঈফ বুলি গণ্য। কোনো হাদীছক ‘জঈফ’ বুলি গণ্য কৰাৰ অৰ্থ হ'ল, হাদিছটো ৰাছূলুল্লাহ চাল্লাল্লাহু আলাইহি ৱাছাল্লামৰ কথা নহয় বুলিয়েই প্ৰতীয়মান হয়।

### মাউযু বা বানোয়াট হাদিছ
যি হাদিছৰ ৰাবীয়ে জীৱনত কেতিয়াবা ইচ্ছাকৃতভাৱে ৰাছুলুল্লাহ চাল্লাল্লাহু আলাইহি ৱাছাল্লামৰ নামত মিছা কথা সজাই সমাজত প্ৰচাৰ কৰিছে অথবা, ইচ্ছাকৃতভাৱে হাদীছৰ সূত্ৰ (চনদ) বা মূল বাক্যৰ মাজত কম-বেছি কৰিছে বুলি প্ৰমাণিত হৈছে, তেওঁৰ বৰ্ণিত হাদিছক বানোয়াট বা মাউযু হাদিছ বোলে। এনেকুৱা ব্যক্তিৰ বৰ্ণিত হাদীছ গ্ৰহণযোগ্য নহয়।

### গৰীব হাদীছ
যি ছহীহ হাদিছ কোনো যুগত মাত্ৰ এজন ৰাবীয়ে বৰ্ণনা কৰিছে তাকে গৰীব হাদিছ বোলা হয়।

## তথ্য সংগ্ৰহ

শ্ৰেণী:ইছলাম ধৰ্ম
শ্ৰেণী:ধৰ্ম গ্ৰন্থ
কাবুলিৱালা (১৯৬১ চলচ্চিত্ৰ)

**কাবুলিৱালা** (হিন্দী: काबुलीवाला) ১৯৬১ চনত মুক্তি লাভ কৰা এখন হিন্দী ভাষিক চলচ্চিত্ৰ যিখন কবিগুৰু ৰবীন্দ্ৰনাথ ঠাকুৰৰ *কাবুলিৱালা* নামৰ চুটিগল্পৰ আধাৰত নিৰ্মাণ কৰা হৈছে। হেমেন গুপ্তাৰ দ্বাৰা পৰিচালিত এই চলচ্চিত্ৰখনত বলৰাজ ছাহানি, ঊষা কিৰণ, সজ্জন, সোনু আৰু বেবী ফৰিদাই অভিনয় কৰে।

## কাহিনী

## অভিনেতা-অভিনেত্ৰী
* বলৰাজ ছাহানি (আব্দুল ৰহমত খান)
* সোনু (মিনি)
* ঊষা কিৰণ (মিনিৰ মাতৃ ৰামা)
* পদ্মা
* লক্ষ্মী
* সৰিতা দেৱী
* আনোৱাৰী বাই
* লীলা আগা
* বেবী ফৰিদা
* অছিত সেন (ভোলা)

## প্ৰেক্ষাপট

## গীতসমূহ
চলচ্চিত্ৰখনৰ গীতসমূহ প্ৰেম ধৱন আৰু গুলজাৰে ৰচনা কৰিছিল আৰু সংগীত পৰিচালনা কৰিছিল সলিল চৌধুৰীয়ে।

## তথ্য সংগ্ৰহ

## বাহ্যিক সংযোগ
* 

শ্ৰেণী:হিন্দী চলচ্চিত্ৰ
বিশ্ব কৰ্কট ৰোগ দিৱস

**বিশ্ব কৰ্কট ৰোগ দিৱস** (ইংৰাজী: World Cancer Day) প্ৰতি বছৰে ফেব্ৰুৱাৰী মাহৰ ৪ তাৰিখে গোটেই বিশ্বজুৰি ৰাষ্ট্ৰসংঘৰ সদস্য ৰাষ্ট্ৰ সকলে পালন কৰে। কৰ্কট ৰোগৰ ভয়াৱহতাৰ প্ৰতি লক্ষ্য ৰাখি ইয়াৰ প্ৰতিৰোধ আৰু প্ৰথম স্তৰতে ৰোগ চিনাক্ত কৰণ সম্পৰ্কে জন সচেতনতা বৃদ্ধি কৰা এই দিৱসৰ মূল উদ্দেশ্য। আন্তৰ্জাতিক কৰ্কট ৰোগ নিয়ন্ত্ৰণ সংঘয়ে ২০০৮ চনত ঘোষিত বিশ্ব কৰ্কট ৰোগ ঘোষণাৰ লক্ষ্য সমূহ পূৰণ কৰাৰ উদ্দেশ্যে এই দিৱসৰ পাতনি মেলিছিল। ইয়াৰ প্ৰথম আৰু মুখ্য উদ্দেশ্য হল ২০২০ চনলৈ কৰ্কট ৰোগত মৃত্যু হোৱা ৰোগীৰ সংখ্যা হ্ৰাস কৰা।

বিশ্ব কৰ্কট ৰোগ দিৱস উদযাপনৰ বাবে স্থিৰ কৰা দিশ কিছুমান হল,  
*কৰ্কট ৰোগ সম্পৰ্কে থকা ভুল ধাৰণা সমূহ দূৰ কৰা
*জন সচেতনতা বৃদ্ধি কৰা, আৰু
*ৰোগী সমূহৰ লগত হোৱা সামাজিক বৈষম্য ৰোধ কৰা 

এই দিনা কৰ্কট ৰোগৰ ৰোগী সমূহৰ বাবে বিভিন্ন ধৰণৰ কাৰ্যসূচী গ্ৰহণ কৰা হয়। কিছুমান ঠাইত ৰাজহুৱা সভা পাতি ধনাত্মক চিন্তাধাৰাৰ বক্তায়ে অনুপ্ৰেৰণা মূলক ভাষণ দিয়ে। কৰ্কট ৰোগী সমূহৰ মাজত খেল-ধেমালি আৰু বিভিন্ন প্ৰতিযোগিতা অনুষ্ঠিত কৰা হয়। কিছুমান ঠাইত সাংস্কৃতিক অনুষ্ঠান আৰু ধৰ্ম মূলক আনুষ্ঠানো অনুষ্ঠিত কৰা হয়। 

বৰ্তমান সময়ত #NoHairSelfie নামৰ এক গোলকীয় আন্দোলনৰ সৃষ্টি হৈছে। ইয়াৰ বাবে ব্যক্তি সকলে নিজৰ চুলি খুড়াই বা কৃত্ৰিমভাৱে টকলা হৈ কৰ্কট ৰোগী সমূহৰ বাবে সমবেদনা জ্ঞাপন কৰে। যিহেতু কৰ্কট ৰোগত ব্যৱহাৰিত ৰসচিকিৎসা পদ্ধতিত সকলো চুলি সৰি যায়। 
এইদিনা মানুহে নিজৰ ফটো ছোচিয়েল মিডিয়াত ভাগ বতৰা কৰে। স্থানীয় বিভিন্ন অনুষ্ঠানো অনুষ্ঠিত হয়।

## তথ্য উৎস

## বাহ্যিক সংযোগ
*বিশ্ব কৰ্কট ৰোগ দিৱসৰ ৱেবছাইট
*World Cancer Day Debunk the myths!
শ্ৰেণী:দিৱসসমূহ
শ্ৰেণী:কৰ্কট ৰোগ
ক্ষ

**ক্ষ** অসমীয়া ব্যঞ্জনবৰ্ণ মালাৰ অন্তৰ্ভুক্ত আখৰ যদিও ই স্বতন্ত্ৰ বৰ্ণ নহয়। ই এটা যুক্ত বৰ্ণ হে। ক আৰু ষ বৰ্ণ সংযুক্ত হৈ (ক্‌ + ষ) ক্ষ হয়। ইয়াৰ উচ্চাৰণ *খিয়ো*। শব্দটোত ক’ত ব্যৱহাৰ কৰা হৈছে তাৰ ওপৰত নিৰ্ভৰ কৰি বৰ্ণটোৰ উচ্চাৰণ বেলেগ বেলেগ হয়। ই এক অস্পষ্ট ব্যঞ্জনবৰ্ণ।

## 'ক্ষ'ৰ উচ্চাৰণ
অসমীয়া, বাংলা আদি ভাষাত 'ক্ষ'ৰ উচ্চাৰণ দুইধৰণে হ'ব পাৰে:
# যদি কোনো শব্দৰ আৰম্ভণিত *ক্ষ* থাকে তেন্তে ইয়াৰ উচ্চাৰণ ‘খ’ৰ দৰে হয়।
যেনে: ক্ষমা (উচ্চাৰণ: খমা)। 
# *ক্ষ* যদি মাজত বা শেষত থাকে তেন্তে ইয়াৰ উচ্চাৰণ ‘ক + খ’ৰ দৰে হয়।
যেনে: সুৰক্ষা (উচ্চাৰণ: সুৰক্খা)।

অৱশ্যে সংস্কৃত, হিন্দী আদি ভাষাত *ক্ষ*ৰ উচ্চাৰণ বেলেগ ধৰণে হয়। যেনে: ক্ষমা (স্যমা), সুৰক্ষা (সুৰক্ষা)।

## স্বৰবৰ্ণৰ লগত যোগ হ'লে

## যুক্তবৰ্ণ (ক্ষ যোগ)
ক্‌ + ষ্‌ + ম = ক্ষ্ম = সুক্ষ্ম 
ক্‌ + ষ্‌ + য = ক্ষ্য = লক্ষ্য

## 'ক্ষ'ৰে আৰম্ভ শব্দৰ উদাহৰণ
* ক্ষমা
* ক্ষতি
* ক্ষত্ৰিয়
* ক্ষুধা
* ক্ষণ 
* ক্ষমতা 
* ক্ষেত্ৰ
* ক্ষুদ্ৰ 
* ক্ষুব্ধ 
* ক্ষিপ্ৰ 
* ক্ষীণ 
* ক্ষোভ

## তথ্য সংগ্ৰহ

শ্ৰেণী:অসমীয়া ব্যঞ্জনবৰ্ণ
ছালাম

ছালামঃ (, , , ) ছালাম আৰবী শব্দ। ইয়াৰ অৰ্থ হৈছে শান্তি, প্ৰশান্তি কল্যাণ, দুআ, আৰাম, আনন্দ, তৃপ্তি। ছালাম এটা সম্মানজনক অভ্যৰ্থনামূলক অভিনন্দন সুলভ শান্তিময় উচ্চমৰ্যাদা সম্পন্ন পৰিপূৰ্ণ ইছলামী অভিবাদন। উল্লেখযোগ্য যে, ‘আছ্-ছালাম’ আল্লাহৰ সুন্দৰ নাম সমূহৰ পৰা এটা অন্যতম নাম আৰু জান্নাতৰ নাম সমূহৰ পৰা এটা জান্নাতৰ নাম।

## ছালামৰ উৎপত্তিঃ
মুছলিম সকলে বিশ্বাস কৰে যে আল্লাহে সৰ্ৱপ্ৰথমে প্ৰথম মানৱ আদম (‘আলাইহিছ ছালাম)ক ছালামৰ শিক্ষা দিছিল।

হাদীছত আহিছে, আবূ হুৰাইৰাহ্(ৰাদিয়াল্লাহু আনহু]])ৰ পৰা বৰ্ণিত হৈছে ৰাছূলুল্লাহ্ মুহাম্মাদে(ছাল্লাল্লাহু ‘আলাইহি ৱা-ছাল্লাম) কৈছে আল্লাহে আদম (‘আলাইহিছ ছালাম)ক সৃষ্টি কৰি কলে, যোৱা ফিৰিষ্টা সকলৰ দলক ছালাম দিয়া আৰু তোমাৰ ছালামৰ কি উত্তৰ দিয়ে মন দি শুনা। এইটোৱেই হ'ব তোমাৰ আৰু তোমাৰ সন্তান সকলৰ ছালাম। সেয়েহেই আদমে (‘আলাইহিছ ছালাম) গৈ কলে,
আছ্-ছালামু ‘আলাইকুম (অৰ্থ- ‘আপোনালোকৰ ওপৰত শান্তি বৰ্ষিত হওক’)।
ফৰিষ্টাসকলে উত্তৰ দিলে,
আছ্-ছালামু ‘আলাইকা ওয়া-ৰাহমাতুল্লাহ (অৰ্থঃ ‘আপোনালোকৰ ওপৰত শান্তি আৰু আল্লাহৰ ৰহমত বৰ্ষিত হওক’)।
ফৰিষ্টাসকলে ৰাহমাতুল্লাহ বৃদ্ধি কৰিলে।

### অন্যান্য [[নবী|নাবী]] সকলৰ জীৱনতো ছালামৰ প্ৰচলনঃ
ইব্ৰাহীম (‘আলাইহিছ ছালাম)ৰ ক্ষেত্ৰত, কোৰআনত পোৱা যায়-

ঠিক তেনেকৈ নূহ্ (‘আলাইহিছ ছালাম)ৰ ক্ষেত্ৰত,

### অন্যৰ গৃহলৈ গৈ ছালাম নিদিয়াকৈ প্ৰৱেশ কৰা নিষেধ
কোৰআনত আল্লাহে নিৰ্দেশ দিছে যে,

হাদীছত অন্যৰ গৃহলৈ গৈ তিনিবাৰ ছালাম দিবলৈ কোৱা হৈছে আৰু অনুমতি প্ৰাৰ্থনা কৰিবলৈ কোৱা হৈছে। অনুমতি নিদিলে ঘূৰি আহিবলৈ কোৱা হৈছে।

### আল্লাহে [[জান্নাত|জান্নাত (স্বৰ্গ)]] বাসীসকলক ছালামৰ দ্বাৰা আপ্যায়িত কৰিব
মুছলিমসকলে বিশ্বাস কৰে যে, এদিন জান্নাতীসকলে আনন্দত ডুবি থাকিব, সিহঁত আৰু সিহঁতৰ স্ত্ৰীসকলে উপবিষ্ট থাকিব পৰিৱেশত আসনত ভৰ দি। সিহঁতৰ বাবে ফলমূল আৰু যি বিচাৰিব সেইঠাইত থাকিব। কৰুণাময় পালনকৰ্তাৰ পক্ষৰ পৰা সিহঁতক কোৱা হ'ব “ছালাম”।

## ছালামৰ গুৰুত্ব আৰু ফযীলতঃ

### ছালাম শব্দটো [[কোৰআন]]ত তলত দিয়া ধৰণে উল্লেখ আছে

### [[হাদিছ|হাদীছ]]ত আহিছে
আব্দুল্লাহ বিন আমল বিন আল-‘আছ ৰাদিয়াল্লাহু ‘আনহুমাৰ পৰা বৰ্ণিত, তেখেতে কৈছে,

আবূ উমাৰা আল-বাৰা বিন আযেব ৰাদিয়াল্লাহু আনহুৰ পৰা বৰ্ণিত, তেখেতে কৈছে,

আবূ হুৰাইৰাহ্ ৰাদিয়াল্লাহু ‘আনহুৰ পৰা বৰ্ণিত, ৰাছুল (মুহাম্মাদ ছাল্লাল্লাহু ‘আলাইহি ৱা-ছাল্লাম কৈছে,

আবূ ইঊছুফ আব্দুল্লাহ বিন ছালাম ৰাদিয়াল্লাহু ‘আনহুৰ পৰা বৰ্ণিত, তেখেতে কৈছে,

হাদীছত আছে, 

ছালাম নিদিয়া এটা কৃপণতা। হাদীছত আছে যে, 

## মুছাফাহাৰ গুৰুত্ত্বঃ
সাধাৰণতে মুছাফাহা হৈছে ছালামৰ পাছত পৰস্পৰে হাত মিলোৱা কাৰ্য। ইছলামী নিয়মত ছালামৰ ওচৰা-ওচৰি মুছাফাহাৰ গুৰুত্ব দেখা পোৱা যায়।

হাদীছত পোৱা যায়,
ৰাছূলুল্লাহ মুহাম্মাদ(ছাল্লাল্লাহু ‘আলাইহি ৱা-ছাল্লাম)এ কৈছে, যেতিয়া দুজন মুছলিম পৰস্পৰ সাক্ষাত হয় আৰু সিহঁতে মুছাফাহা কৰে, পৃথক হোৱাৰ আগতেই সিহঁতৰ উভয়ৰ গুণাহ(পাপ) সমূহ ক্ষমা কৰি দিয়া হয়।

## ছালামক লৈ কিছু কুসংষ্কাৰঃ
#ছালামৰ বাক্যসমূহ বিকৃত কৰি পঢ়া।
#ভৰিত স্পৰ্শ কৰি ছালাম প্ৰদান কৰা।
#ছালামৰ পাছত মুছাফাহা(ইজনে সিজনৰ সৈতে হাত মিলোৱা) কৰাৰ পাছত বুকুত হাত ৰখা। ইয়াৰ কোনো ভিত্তি নাই।
#ছালামৰ উত্তৰ সঠিক ভাৱে নিদিয়া।

## তথ্য সংগ্ৰহ

শ্ৰেণী:ইছলাম ধৰ্ম
জয়ললিতা

**জয়ললিতা জয়ৰাম** (তামিল ভাষা: ஜெ. ஜெயலலிதா, কানাড়া ভাষা: ಜೆ. ಜಯಲಲಿತಾ, মালায়ালাম ভাষা: ജെ. ജയലളിത, ২৪ ফেব্ৰুৱাৰী ১৯৪৮ - ৫ ডিচেম্বৰ ২০১৬) এগৰাকী ভাৰতীয় অভিনেত্ৰী আৰু ৰাজনীতিজ্ঞ। তেওঁ তামিলনাডুৰ প্ৰাপ্তন মুখ্যমন্ত্ৰী আছিল। ইয়াৰ লগতে তেওঁ সৰ্বভাৰতীয় আন্না দ্ৰাবিড় মুন্নেটা কাঝাগাম পাৰ্টিৰ মহাসচিব আছিল। তেওঁ ১৯৯১, ১৯৯৬, ২০০১, ২০০২ চনৰ পৰা ২০০৬ আৰু ২০১১ চনৰ পৰা ২০১৪ চনলৈ তেওঁ তামিলনাডুৰ মুখ্যমন্ত্ৰী আছিল। ৰাজনীতি ক্ষেত্ৰখনলৈ অহাৰ আগতে তেওঁ এক প্ৰতিষ্ঠিত নায়িকা আছিল। তেওঁ কেইবাখনো তামিল, তেলেগু, কানাড়া, এখন হিন্দী আৰু এখন ইংৰাজী চলচ্চিত্ৰত অভিনয় কৰিছিল। 

তেওঁ স্কুলত পঢ়ি থকা কালছোৱাত "এপিছল" নামৰ ইংৰাজী বোলছবি এখনত অভিনয় কৰে। তেওঁ ১৫ বছৰ বয়সতে কানাড়া ছবি এখনত মুখ্যচৰিত্ৰত অভিনয় কৰে। তাৰ পিছত তেওঁ তামিল বোলছবি জগতত প্ৰৱেশ কৰে। ১৯৬৫ ৰ পৰা ১৯৭২ চনলৈ তেওঁ মাৰুদুৰ গোপালন ৰামচন্দ্ৰনৰ লগত কেইবাখনো সফল বোলছবিত অভিনয় কৰে। 

চলচ্চিত্ৰ জীৱনৰ পিছত তেওঁ এম.জি. ৰামচন্দ্ৰনৰ লগত ২৯৮২ চনত ৰাজনৈতিক জীৱন আৰম্ভ কৰে। ১৯৮৪ৰ পৰা ১৯৮৯ চনলৈ তেওঁ ৰাজ্যসভাত তামিলনাডুক প্ৰতিনিধিত্ব কৰিছিল। ১৯৮৭ চনত ৰামচন্দ্ৰনৰ মৃত্যুয়ে পিছত তেওঁ নিজকে ৰামচন্দ্ৰন উত্তৰাধিকাৰী বুলি ঘোষণা কৰে। তেওঁ ১৯৯১ চনৰ ২৪ জুনৰ পৰা ১২ মে ১৯৯৬ চনলৈ তামিলনাডুৰ কণিষ্ঠতম মুখ্যমন্ত্ৰী হিচাপে কাৰ্যনিৰ্বাহ কৰে। তামিলনাডুত তেওঁক তেওঁৰ সমৰ্থনকাৰী সকলে "আম্মা"(মা) আৰু "পুৰাতচি তলাইৱি"(ক্ৰান্তিকাৰী নেতা) নামেৰে সম্বোধন কৰে।
মুখ্যমন্ত্ৰী কালছোৱাত তেওঁ আয়ত কৈ বেছি সম্পত্তি ৰখা গোচৰত অভিযুক্ত হৈ তেওঁ দুবাৰ মুখ্যমন্ত্ৰীত্ব এৰিব লগীয়া হৈছিল। তাৰ বাবে তেওঁ কাৰাবাস খাটিব লগীয়াও হৈছিল। পিছত উচ্চতম ন্যায়ালয়ে তেওঁক দোষমুক্ত বুলি ৰায় দিয়ে। ২০১৫ চনৰ মে মাহত তেওঁ পুনৰ তামিলনাডুৰ মুখ্যমন্ত্ৰী হয়। ২০১৬ চনৰ ছেপ্টেম্বৰ মাহত তেওঁ হঠাৎ অসুস্থ হৈ পৰে। প্ৰায় ৭৫ দিন চিকিৎসাধীন হোৱাৰ পিছত তেওঁ ২০১৬ চনৰ ৫ ডিচেম্বৰ তাৰিখে ৰাতি ১১ বাজি ৩০ মিনিটত শেষ নিশ্বাস ত্যাগ কৰে।

## তথ্য উৎস

শ্ৰেণী:ভাৰতৰ ব্যক্তি
শ্ৰেণী:মৃত ব্যক্তি
শ্ৰেণী:ভাৰতীয় ৰাজনীতিবিদ
শ্ৰেণী:ভাৰতৰ ৰাজ্যসমূহৰ মুখ্যমন্ত্ৰী
শ্ৰেণী:ভাৰতীয় অভিনেত্ৰী
আব্ৰাহামিক ধৰ্ম

**ইব্ৰাহিমীয় ধৰ্ম** বা **আব্ৰাহামিক ধৰ্ম**  বুলিলে একেশ্বৰবাদী ধৰ্মসমূহক বুজোৱা হয়, যিসকলৰ মাজত ইব্ৰাহিমৰ সৈতে সম্পৰ্কিত ধৰ্মীয় উৎপত্তি অথবা ধৰ্মীয় ইতিহাসগত ধাৰাবাহিকতা বিদ্যমান। 
এইসকলো ধৰ্ম হজৰত ইব্ৰাহিম (আঃ) অথবা তেখেতৰ বংশধৰে প্ৰচাৰ কৰিছিল। ভাৰত, চীন, জাপান ইত্যাদি দেশৰ উপজাতিয় অঞ্চলৰ বাদ দি গোটেই বিশ্বত এই মতবাদৰ আধিপত্য। তুলনামূলক ধৰ্মতত্ত্বত যি তিনিটা ধৰ্মগত শ্ৰেণীবিন্যাস পোৱা যায়, সিহঁতৰ মাজত ইব্ৰাহিমীয় ধৰ্ম এটা শ্ৰেণী; অন্য দুটা শ্ৰেণী হৈছে ভাৰতীয় ধৰ্ম (উদাহৰণ- হিন্দু ধৰ্ম) আৰু পূৰ্ৱ এচিয় ধৰ্ম।

## ইব্ৰাহিমীয় ধৰ্মসমূহৰ তালিকা
সূচনালগ্ন অণুসৰি ক্ৰমবিন্যাস কৰিলে পোৱা প্ৰধান তিনিটা ইব্ৰাহিমীয় ধৰ্ম হৈছে- ইহুদী ধৰ্ম বা জুডাইজম, খ্ৰীষ্টান ধৰ্ম, আৰু ইছলাম।
* ইহুদি ধৰ্ম
* খ্ৰীষ্টান ধৰ্ম
* ইছলাম ধৰ্ম
* বাহাই ধৰ্ম
* ইয়াজিদি
* দ্ৰুজ

### [[ইহুদি ধৰ্ম]]
ইহুদী ধৰ্ম অনুসৰি সকলে নিজক ইব্ৰাহিমৰ পুত্ৰ জ্যাকব (বা ইয়াকুব)-ৰ উত্তৰপুৰুষ বুলি ভাবে। এই ধৰ্ম কঠোৰভাৱে একেশ্বৰবাদত বিশ্বাসী। সিহঁতৰ মূল ধৰ্মীয় বিধান অনুসৰি এই ধৰ্মৰ অন্তৰ্গত সকলো শাখাৰ মূলগত ধৰ্মগ্ৰন্থ এটাই- তোৰাহ বা তানাখ বা তাওৰাত বা হিব্ৰু বাইবেল। ইহুদীসকলৰ ইতিহাসজুৰি বিভিন্ন ধৰ্ম সংশ্লিষ্ট পন্ডিত ব্যক্তি ইহুদী ধৰ্মৰ মূল মত নিৰ্দিষ্ট কৰাৰ বাবে বিভিন্ন ব্যৱস প্ৰস্তাৱ কৰে, যিবোৰৰ সকলো বোৰেই বিভিন্ন আলোচনা-সমালোচনাৰ মাজেদি যায়। আটাইতকৈ গ্ৰহণযোগ্য ব্যৱস্থা বুলি Maimonides প্ৰদত্ত "বিশ্বাসৰ তেৰটা নীতি" স্বীকৃত, যিটো দ্বাদশ শতকত প্ৰদত্ত হয়। অৰ্থোডক্স ইহুদী আৰু ৰক্ষণশীল ইহুদীৰ মতে, মুছা বা মোজেছ সম্পৰ্কিত ভৱিষ্যতবাণী সত্য; তেখেত পূৰ্ৱ বা পৰৱৰ্ত্তী সকলো নবী তথা প্ৰেৰিত পুৰুষৰ নেতৃত্বস্থানীয়।

### [[খ্ৰীষ্টান ধৰ্ম]]
খ্ৰীষ্টান ধৰ্ম সূচিত হয় ইহুদী ধৰ্মৰ এটা শাখা হিচাপে। ইয়াৰ উৎপত্তি ভূমধ্যসাগৰীয় খ্ৰিষ্টীয় প্ৰথম শতকত। পৰৱৰ্তীত এটা পৃথক বিশ্বাস আৰু ধৰ্মাচাৰণ যুক্ত বেলেগ ধৰ্ম হিচাপে বিস্তৃত হয়। খ্ৰীষ্টানধৰ্মৰ কেন্দ্ৰীয় চৰিত্ৰৰ নাম যিশু বা জিযাছ বা ঈছা- প্ৰায় সকলোৰৰ বিশ্বাস যে তেখেত ঐশ্বৰিক আছিল। খ্ৰিষ্টিয় ত্ৰিত্ব বা ট্ৰিনিটি মতানুযায়ী যিশু ঐশ্বৰিক তিনিটা চৰিত্ৰৰ এজন। খ্ৰিষ্টিয় বাইবেল খ্ৰীষ্টান ধৰ্মৰ প্ৰধান ধৰ্মগ্ৰন্থ হিচাপে বিবেচিত; কিন্তু এইক্ষেত্ৰত ঐতিহ্যগত কিছু মতপাৰ্থক্য পৰিলক্ষিত হয়, যেনেকৈঃ- লোমান ক্যাথলিকৰ মত আৰু পূৰ্ৱস্থিতি অৰ্থোডক্স মত।

### [[ইছলাম|ইছলাম ধৰ্ম]]
পৃথিৱীৰ প্ৰথম মানৱ হজৰত আদম আঃ ৰ পৰাই ইছলাম ধৰ্মত আৰম্ভনি। হজৰত আদম (এডাম) ইছলামৰ প্ৰথম নবী আৰু 570 খ্ৰিষ্টাব্দত জন্ম লয়  এই ধৰ্মৰ সৰ্ৱশেষ নবী হজৰত মুহাম্মাদ (ছাঃ), পূৰ্ৱৰ সকলী ধৰ্মপ্ৰচাৰক আল্লাহ (ঈশ্বৰ)ৰ দ্বাৰা প্ৰেৰিত সতৰ্ককাৰী হিচাপে মানি লয় আৰু মুহাম্মদ(ছাঃ)য়েই সতৰ্ককাৰী ৰূপে ইছলাম ধৰ্ম প্ৰচাৰ কৰে বুলি মুছলিম সকলে বিশ্বাস কৰে। ইছলাম ধৰ্মৰ মূল বিশ্বাস হ'লঃ-  আল্লাহ'ৰ কোনো অংশীদাৰ নাই আৰু মুহাম্মাদ (ছাঃ) আল্লাহৰ বাৰ্তাবাহক। এই ধৰ্মৰ মূল ধৰ্মগ্ৰন্থ কোৰআন, আৰু কোৰআন ব্যাখ্যাত সহায় ল'ব লগা হয় হাদিছ সংকলন সমূহৰ উপৰত। এই ধৰ্মৰ উল্লেখযোগ্য দিশ হ'ল, জীৱনযাত্ৰাৰ সৰ্ৱত্ৰ, যেনেকৈঃ ৰাজনীতি, সমাজনীতি, পোছাক, খাদ্য, মিলাপ্ৰীতি ইত্যাদিত এই ধৰ্মই নিজেক জৰিত কৰি আত্মপ্ৰকাশ কৰে। এই ধৰ্মই মুছলিম জাতিৰ পূৰ্ৱপুৰুষ হিচাপে ইব্ৰাহিম (আঃ) ক উল্লেখ কৰি থাকে। ইয়াৰ উপৰিও অন্যান্য নবীসকলকোও আল্লাহ'ৰ প্ৰেৰিত পুৰুষ হিচাপে স্বীকাৰ আৰু সম্মান কৰে।
**ইছলাম শব্দৰ অৰ্থ** আত্মসমৰ্পণ কৰা।

## তথ্যসূত্ৰ

শ্ৰেণী:আব্ৰাহামীয় ধৰ্ম
শ্ৰেণী:ধৰ্ম